Русија и Турска – стратешки савез или савез из нужде? - Нови Стандард\nRusija i Turska – strateški savez ili savez iz nužde?\nDimitri Aleksandar Sajms 22.01.2020. 11:29\nMogu li Moskva i Ankara svoju rastuću saradnju pretvoriti u punopravno partnerstvo ili će se neslaganja oko Sirije i Libije ispostaviti kao prevelika?\nDok se Sjedinjene Države i Iran nalaze na ivici rata u Iraku, ruski predsednik Vladimir Putin sastao se 8. januara sa turskim predsednikom Redžepom Tajipom Erdoganom u Istanbulu kako bi pokrenuli dugo očekivani gasovod Turski tok i najavili novi dogovor o prekidu vatre u Libiji.\nDva dana kasnije, Moskva i Ankara obznanili su da su postigli još jedan dogovor o prekidu vatre u Idlibu, poslednjem uporištu pobunjenika u Siriji koje se suočavalo sa ofanzivom kopnenih snaga odanih Asadu i ruskom vazdušnom podrškom.\nOvaj poslednji susret Putina i Erdogana dolazi usred rastućih tenzija između Ankare i Vašingtona, dva dugogodišnja NATO saveznika. Sjedinjene Države su ljutito protestovale zbog odluke Turske da kupi vazdušni odbrambeni sistem S-400, kao i zbog turskih vojnih operacija na severoistoku Sirije. Erdoganova administracija je, sa svoje strane, zapretila da će zatvoriti dve glavne američke vojne baze u Turskoj ako Kongres usvoji dugo planirani paket sankcija protiv Ankare.\nŠta sve veći raskol između Sjedinjenih Država i Turske znači za Rusiju? Mogu li Moskva i Ankara svoju rastuću saradnju pretvoriti u punopravno partnerstvo, ili će se njihova neslaganja oko Sirije i Libije ispostaviti kao prevelika? Nešnel interest je razgovarao sa turskim i ruskim ekspertima kako bi saznao njihove stavove o ovim pitanjima.\nNa ceremoniji otvaranja gasovoda, Putin je predstavio Rusiju i Tursku kao garante stabilnosti na Bliskom istoku, koji se još uvek oporavlja od ubistva iranskog generala-majora Kasema Solejmanija od strane Sjedinjenih Država.\n„Živimo u komplikovanom svetu, i nažalost u regionu u kojem se nalazimo vidimo sve više naznaka da se situacija dodatno pogoršava“, rekao je on. „Ali Turska i Rusija prikazuju potpuno različito ponašanje – što je primer interakcije i saradnje u korist naših naroda i naroda Evrope, i čitavog sveta“.\nPredsednik Rusije Vladimir Putin se obraća publici tokom zajedničke konferencije sa turskim predsednikom Redžepom Tajipom Erdoganom na ceremoniji puštanja u rad Turskog toka, Istanbul, 08. januar 2020. (Foto: REUTERS/Umit Bektas)\nGasovod Turski tok je deo napora Rusije da poveća svoj izvoz gasa u Evropu. Gasovod će godišnje transportovati i do 31,5 milijardi kubnih metara ruskog gasa do Turske i južne Evrope preko Crnog mora. Sjedinjene Države su zapretile sankcijama turskim kompanijama uključenim u projekat izgradnje Turskog toka, tvrdeći da gasovod jača energetsku zavisnost Evrope od Rusije.\nPutin i Erdogan su takođe ponudili da posreduju u postizanju dogovora o prekidu vatre između zaraćenih strana u libijskom građanskom ratu, koji je stupio na snagu 12. januara u ponoć. Rusija i Turska su poslednjih meseci postali glavni akteri u osmogodišnjem sukobu. Ankara podržava vladu Fajeza el Saradža u Tripoliju priznatu od strane UN-a, a turski parlament je ranije ovog meseca odobrio slanje trupa kao pomoć Saradžu. Premda Moskva formalno ne podržava istočnolibijsku vladu feldmaršala Halife Haftara, pojavili su se izveštaji o ruskim plaćenicima koji se bore zajedno sa Haftarovim trupama. Iako je Haftar u početku s gnušanjem odbio sporazum o prekidu vatre, nekoliko dana kasnije je popustio. U ponedeljak su Haftar i Saradž stigli u Moskvu na mirovne pregovore.\nNekada ljuti rivali, Rusija i Turska u proteklih nekoliko godina počele da popravljaju odnose. Turska je zaključila ugovor o nabavci prestižnog ruskog sistema protivvazdušne odbrane S-400, a prva isporuka je stigla prošlog leta. U oktobru su Putin i Erdogan potpisali dogovor o čišćenju severoistočne Sirije od kurdskih milicija i uspostavljanju zone zajedničkog patroliranja.\nALARMI U VAŠINGTONU\nNovo partnerstvo između Moskve i Ankare upalilo je alarme u Vašingtonu. Jedanaestog decembra je američki ministar odbrane Mark Esper optužio Tursku da se povukla iz NATO-ove orbite u korist saradnje sa Rusijom.\nIstog dana, Odbor za spoljne odnose Senata glasao je za nacrt zakona kojim se Turskoj nameću sankcije zbog kupovine ruskog sistema S-400 i njenih vojnih operacija na severoistoku Sirije. Neke od glavnih odredbi tog zakona uključuju sankcije protiv visokih turskih zvaničnika, sankcije protiv glavne turske banke, ograničenja u prodaji oružja Turskoj, i izveštaj o neto vrednosti bogatstva Erdogana i njegove porodice.\nErdogan je na potencijalne sankcije reagovao ljutito. Upozorio je da će, ukoliko zakon bude stupio na snagu, Turska proterati američke vojnike iz vazduhoplovne baze Indžirlik, u kojoj je smešteno oko 50 američkih nuklearnih projektila, i baze Kuredžik, u kojoj je smeštena NATO radarska stanica. Turski predsednik „ne preti praznom puškom“, ističe Mesut Kašin, profesor međunarodnih odnosa na Univerzitetu Jeditepe u Istanbulu.\nAmerički lovački avion F-15 poleće iz vazduhoplovne baze Indžirlik, 15. decembar 2015. (Foto: AP Photo)\nRekao mi je da bi sankcije mogle imati „efekat zemljotresa“ na višedecenijsko američko-tursko savezništvo. „Ako nam uvedete ove sankcije, Turska će možda rešiti da zatvori baze Indžirlik i Kuredžik. To je realnost“, ističe Kašin. Ali odgovor Ankare se verovatno ne bi završio na tome. Kašin je objasnio da bi Turska mogla da odgovori na rastući pritisak od strane Sjedinjenih Države time što bi se približila Moskvi i Teheranu. Prema njegovim rečima, nekoliko neposrednih opcija za Tursku bilo bi da potpiše sporazum o nabavci ruskih borbenih helikoptera Su-35 i kupi veći broj motora za avione iz Rusije. „Čak i ako Turska bude na gubitku, Sjedinjene Države će pretrpeti najveću štetu (od sankcija)”, istakao je Kašin.\nMeđutim, u Moskvi postoji veliki skepticizam u pogledu spremnosti Ankare da raskine sa Zapadom. „Mislim da niko u Rusiji ne očekuje ozbiljno da će Turska napustiti svoje obaveze pred NATO-om i raskinuti savez sa Sjedinjenim Državama. Nisam čuo nikoga ko je misli da je to moguće“, rekao je Fjodor Lukjanov, glavni urednik časopisa Rusija u globalnoj politici.\nLukjanov je tvrdio da se Erdoganov raskol sa Vašingtonom oko S-400 manje ticao njegove želje za usklađivanjem sa Rusijom, a više demonstracije nezavisnosti turske spoljne politike. Ipak, priznaje da nedavni potezi Ankare pružaju priliku Moskvi da se približi dugogodišnjem američkom savezniku. „Apsolutno nema iluzija da će Turska postati saveznik Rusije. Ali to da se Turska menja i da se oseća ograničeno u okviru NATO-a, to je očigledno“, rekao je Lukjanov.\nUprkos svojim dugogodišnjim i ponekad gorljivim razlikama u odnosu na građanski rat u Siriji, Rusija i Turska su nedavno pojačale saradnju u upravljanju sukobom. Prema Lukjanovu, ovo novo partnerstvo predstavlja brak iz nužnosti. „Razlog (za povećanu saradnju) nisu zajednički interesi ili uzajamno poverenje između dve strane. Po mom mišljenju, tu nema ni jednog, ni drugog“, rekao je on. „Ali Moskva i Ankara shvataju da bez nekih zajedničkih akcija i kompromisa ni Rusija ni Turska neće biti u stanju da postignu ono što žele da postignu u Siriji“.\nIako su, za obe zemlje, ulozi manji u Libiji, Putin i Erdogan takođe žele da izbegnu sukobe oko severnoafričke države, objašnjava Kiril Semenov, ekspert za Bliski istok pri ruskom Savetu za međunarodne odnose. „Rusija podržava Haftara, ali ga ne podržava u toj meri da mu omogući pobedu. Štaviše, Moskva shvata da mu to ne može doneti pobedu“, poručuje Semenov.\nHalifa Haftar se rukuje sa ministrom spoljnih poslova Rusije Sergejem Lavrovim, Moskva, 13. januar 2020. (Foto: Russian Foreign Ministry/ Handout/Anadolu Agency)\n„Libija nije glavni problem za Rusiju i Tursku. Naprotiv, postoji prilika za obe zemlje da preuzmu aktivniju ulogu u libijskom procesu. Moguće je čak i da se nadaju da će međusobnom saradnjom izbaciti druge zemlje iz tog procesa.“\nNaslovna fotografija: Alexander Zemlianichenko/Associated Press\nSvetVladimir PutinDimitri Aleksandar SajmsLibijaRedžep Tajip ErdoganRusijaSADSirijaTurskaFjodor Lukjanov


Slabljenje dinara nepopularno, ali bi podiglo konkurentnost domaće privrede - Biznis.rs\nIzvoznici smatraju da je vrednost domaće valute precenjena\n30.7.2021 12:01 Autor: Marija Jovanović 1\nKao važan faktor niske i stabilne inflacije, koja se u Srbiji trenutno kreće oko centralne vrednosti cilja – oko tri odsto, često se navodi...\nKao važan faktor niske i stabilne inflacije, koja se u Srbiji trenutno kreće oko centralne vrednosti cilja – oko tri odsto, često se navodi obezbeđena relativna stabilnost dinarskog i deviznog kursa. Niska inflacija i stabilan devizni kurs bitni su za stabilnost finansijskog sistema zemlje, koji je od izuzetnog značaja za domaću ekonomiju i njen razvoj.\nMeđutim, od strane privrednika, a naročito izvoznika, neretko se može čuti da je vrednost dinara precenjena i da bi jedan evro trebalo da vredi 130, pa čak i 150 dinara.\n“Jak dinar na kratak rok i bez razumevanja suštine problema deviznog kursa, odgovara praktično svima”, kaže za Biznis.rs profesor Ekonomskog fakulteta u Beogradu i nekadašnji guverner Narodne banke Srbije Dejan Šoškić.\nKako objašnjava, i NBS ima manje problema sa inflacijom jer nema prelivanja rasta kursa u cene. Državi odgovara jer joj je dug u stranoj valuti manji u odnosu na BDP (koji se meri u dinarima) i jer lako dolazi do rasta plata u evrima. Odgovara i građanima koji sa jakim dinarom jeftinije idu u inostranstvo na odmor, i jeftinije kupuju uvozne proizvode, ali i lakše vraćaju kredit sa valutnom klauzulom, dok uvoznicima naročito pogoduje jak dinar jer lakše prodaju uvozne proizvode našim građanima.\n“Ne odgovara jedino izvoznicima i posebno onima koji koriste domaće repromaterijale i time najviše doprinose privrednom rastu u našoj zemlji. Njima jak dinar ne odgovara jer viša inflacija u Srbiji od inflacije u inostranstvu čini da su njihovi troškovi sve viši, a ne dolazi do rasta njihovih izvoznih cena, što čini da najvažniji deo naše privrede – domaći izvoznici koji koriste domaće repromaterijale i domaći rad, posluje sa sve manje i manje profita”, ističe Šoškić.\nNa pitanje da li Narodna banka Srbije veštački održava kurs i zbog čega, on odgovara da je to očigledno jer Srbija nema konkurentnu izvoznu privredu, a ima jaku valutu.\nIzvoznici u ogromnim gubicima\nDa je devizni kurs najjači instrument za ostvarivanje ciljeva monetarne politike, i da svaka monetarna vlast koristi devizni kurs da bi održala svoje ciljeve, slaže se i predsednik Poreskog odbora Udruženja finansijskih direktora Srbije (UFDS) Saša Mlađenović.\n“Kurs je stabilan na nivou od 117,5 dinara. Narodna banka Srbije je prošle godine dosta intervenisala na održavanju, ali to su radile i ostale centralne banke širom sveta, a sve radi održavanja stabilnosti zbog poremećaja izazvanih pandemijom”, kaže Mlađenović za naš portal.\nKako navodi, naša zemlja uspela je da održi nivo deviznih rezervi, čak i da ih uveća krajem prošle godine, a tome su značajno doprinele direktne strane investicije, ali i prodaja Komercijalne banke, tačnije priliv koji je ostvaren u decembru 2020. godine.\n“NBS interveniše na dnevnom nivou kako bi se otklonile dnevne fluktuacije kursa. Međutim, kurs je precenjen i ne bih zaista išao sa tim da ga u nominalnom iznosu od 130 ili 150 dinara procenjujemo jer to zavisi od niza faktora, ali ono što možemo da vidimo po zvaničnim podacima i statistici je da je nama trgovinski deficit, odnosno platni trgovinski bilans sa inostranstvom više od 13 odsto negativan, odnosno da je praktično pokrivenost uvoza izvozom oko 70 odsto i to je problem koji našu privredu prati već dugi niz godina. A da bi čitava privreda bila jaka mora i izvoz da bude jak, jer se na kvalitetnom izvozu gradi konkurentnost svake privrede, pa i srpske”, ocenjuje Mlađenović.\nS druge strane, kako kaže, ovakav kurs apsolutno odgovara uvoznicima i to se upravo reflektuje preko pokazatelja pokrivenosti uvoza izvozom i platno-trgovinskim deficitom.\n“Kada izvezete u samom startu ste skuplji na tržištu zbog niskog nivoa evra u Srbiji, a samim tim niste konkurentni. S obzirom na to da je održavanje stabilnog kursa cilj i da će se to sigurno nastaviti u narednih nekoliko godina, to je neminovno. S druge strane, država bi mogla da stimuliše izvoznike i domaće privrednike paketima subvencija i putem podsticaja kroz budžet i da na taj način amortizuje uticaj precenjenog kursa”, navodi Mlađenović.\nDa kurs dinara smanjuje konkurentnost firmi u inostranstvu smatra i koordinator Mreže za poslovnu podršku Dragoljub Rajić. Kako navodi, privrednici ocenjuju da bi kurs trebalo da bude na nivou od 145 do čak 160 dinara, a naš Zakon o deviznom poslovanju praktično tera firme koje zarađuju od izvoza robe u inostranstvo da devize koje zarade promene u dinare, isplaćuju plate i plaćaju domaće dobavljače u dinarima.\n“Takav kurs dinara smanjuje konkurentnost firmi u inostranstvu jer moraju da potroše veću količinu evra da bi ovde namirile sve troškove, a poslednjih nekoliko godina primetan je skok cena, naročito u građevinarstvu i drugim granama industrije, dok su usluge tokom pandemije skočile i do 30-40 odsto. To oseća sva izvozna privreda i svi koji nešto rade i proizvode nisu zadovoljni kursom jer je on napravljen tako da svakome ko prihoduje i zarađuje nešto od toga što prodaje, plasira svoju uslugu ili proizvod u inostranstvu, zapravo izvlači više novca iz džepa”, kaže Rajić i dodaje da ovakav kurs svakako više pogoduje uvoznicima i utiče na to da se uvoz poveća.\nPrema njegovim rečima, Hrvatska upravo zbog toga sada prelazi na evro jer će time da poveća svoje devizne prilive i stabilizuje uvoz.\n“Izvoznici su stalno svih ovih godina veliki gubitnici dvovalutnog sistema, gde u kursnim razlikama u proseku gube dva-tri odsto, a u nekim godinama to je išlo i od sedam do 10-12 odsto, što je ogroman novac koji se izgubi ni u čemu. Možda je to dobro za državu koja na taj način izvlači više novca iz privrede, ali za izvoznu privredu koja treba da povuče razvoj i veće zarade iz realnih izvora, to je loše”, zaključuje Rajić.\nSlabljenje dinara uticalo bi na rast inflacije i pad investicionog i…\nREFERENTNA KAMATNA STOPA OSTAJE NA NIVOU OD 1,25 OSTO Stimulativne mere…\n30.7.2021 #1 Author\nNi slucajno dirati kurs. Dirao bi samo kurs onaj koji nije u privredi nego Milosevicevim ekonomijama. Ja sam izvoznik i svestan sam toga da ce ukoliko dignemo kurs veoma brzo reagovati i EPS i uskladiti struju sa svetskim cenama, nafta i benzin takodje a plate ako se isplacuju dinarski znaci da ce imati radnici manje plate u evrima sto ce dovesti do pada standarda, nama privrednicim ce prividno zbog inflacije rasti dobit i samo cemo placati vece poreze na dobit. Ne daj Boze da opet krene inflacija jer se onda ne zna ni ko pije ni ko placa. Uvodjenje eura bi bilo isto to i jos bolje jer tada ne bi placali provizije koje ste spominjali ali to je mnogo manje zlo za privredu od toga da „strucnjaci „odredjuju sta je realan kurs. Ostavite Jorgovanku Tabakovic da radi svoj posao i ne dirajte ono sto je ispravno u Srbiji.


Srbija neće imati problema sa snabdevanjem gasom tokom zime | Energetski portal Srbije\nSrbija neće imati problema sa snabdevanjem gasom tokom zime\n23.12. 2016 Srbija\nMinistar rudarstva i energetike Srbije gospodin Aleksandar Antić na konferenciji „Energetska sigurnost“ koja je održana 22. decembra 2016. godine izjavio je da će veliki dužnici gasa i struje od 1. januara 2017. godine biti isklјučivani tzv. mač sistemom.\nKako je istakao, JP „Srbijagas“ dobilo je precizne instrukcije u skladu sa Uredbom Vlade Srbije da za buduće isporuke veliki potrošači gasa, koji taj energent pre svega koriste kao sirovinu, dostavlјaju garanciju ili plate isporuku gasa unapred. On je dodao da će isto pravilo važiti i za potrošače struje, ali da je efikasnost naplate tog energenta preko 95 odsto, pa je i manje problema.\nGospodin Antić je izjavio i da se ne očekuje da će Srbija tokom zime imati problema sa snabdevanjem gasom, a dodao je i da su pripremlјeni scenariji za eventualne nepredviđene situacije.\nIstakao je da u skladištu gasa u Banatskom Dvoru trenutno ima 412 miliona kubnih metara uskladištenog gasa i da su obezbeđene rezerve ostalih energenata, kako bi njima mogla da se izvrši supstitucija gasa ukoliko bude potrebe. Prema njegovim ocenama, snabdevanje gasom u predstojećem zimskom periodu biće rešeno u trouglu Rusija-Ukrajina-Evropska komisija, jer je interes jednih da prodaju, drugih da transportuju, a Evrope sigurno snabdevanje.\nAntić je naveo da su u toku finalni razgovori sa „Gaspromom o proširenju skladišta „Banatski dvor“, čiji je trenutno kapacitet 450 miliona metara kubnih i da on očekuje da će u narednim nedelјama biti doneta odluka kako će se raditi proširenje. On je podsetio da je skladište „Banatski dvor“ u vlasništvu 51 odsto „Gasproma“, a 49 odsto u vlasništvu „Srbijagasa“ i da je u tom odnosu trenutna popunjenost tog skladišta, odnosno da je u oko 220 miliona kubnih metara gasa u ruskom vlasništvu. Godišnja taksa za sladištenje, kako je naveo je oko 30 dolara za 1.000 kubnih metara, pa su procene da su godišnji prihodi „Banatskog dvora“ oko 13 miliona dolara.\nOn je dodao i da je nesporno da je ruski gas budućnost snabdevanja Evrope, ali da je potrebno da Srbija ima i neke druge alternative i ventile. Prema njegovim rečima interkonekcija sa Bugarskom potpuno je izvesna i očekuje se da će Memorandum o tome vrlo brzo biti potpisan.\nAntić je kazao i da Vlada Srbije čini sve da unapredi ukupnu energetsku stabilnost i da je već dosta toga urađeno, podsetivši da se posle više godina gradi novi termoblok snage 350 MW u Kostolcu i da se očekuje izgradnja još dva vetroparka. Novi objekti koji se grade, investicije u postojeće kako bi im se produžio radni vek, povećanje kapaciteta, investicije u obnovlјive izvore i rad u skladu sa najvišim standardima je naše opredelјenje za budućnost i u funkciji energetske stabilnosti. Dodao je i da Srbija trenutno ima obezbeđene rezerve za 12 dana nafte i gasa, a radi se na tome da nafte i naftnih derivata do 2023. godine u rezervama bude za 60 dana.\npodzemno skladište gasa\nMihajlović obišla lokaciju buduće gasne merne stanice u...


Delta motors - BMW i Mini u centru Beograda - Automagazin\nNovi savremeni prodajni salon otvorili su potpredsednik Delta Holdinga i generalni direktor Delta M grupe, Ivana Veselinović i generalni direktor BMW-a za Centralnu i Istočnu Evropu, Rudolf Walllisch. Prodajni salon se nalazi na Cvetnom trgu, u ulici Kralja Milana 31a, na površini od 1.000 metara kvadratnih. Delta M i grupa BMW su ugovor o preuzimanju generalnog zastupništva potpisali 1. septembra prošle godine. Podsetimo, Delta Motors je, samo nekoliko meseci posle potpisivanja ugovora sa minhenskim proizvođačem, otvorio i servis u Beogradu, u Paštrovićevoj 10, a do kraja godine na Čukaričkoj padini trebalo bi da bude završen auto centar površine 7.500 kvadratnih metara. Vrednost investicionog ulaganja u prvoj fazi procenjuje se na 10 miliona eura. Pored automobila marke BMW, u salonu će se prodavati vozila marke Mini i Rolls-Royce. Goran Sarić - Automagazin


RTS :: Otvoren Čukaru Peki, novi rudnik bakra i zlata u Boru\nEkonomija Otvoren Čukaru Peki, novi rudnik bakra i zlata u Boru\npetak, 22. okt 2021, 12:11 -> 22:32\nReč je o jednom od najbogatijih nalazišta bakra i zlata na svetu, a kineski vlasnik je najavio da će to biti zeleni rudnik koji će imati veće ekološke standarde zahvaljujući savremenim tehnologijama.\nPredsednik Srbije Aleksandar Vučić poručio je, nakon otvaranja novog rudnika bakra i zlata Čukaru Peki kineske kompanije Ziđin da istok Srbije ima dobru budućnost i da sve što je do pre samo nekoliko godina izgledalo nemoguće u tom delu zemlje sada se ostvaruje.\nČestitao je zaposlenima i istakao da će oni donositi profit ne samo tom rudniku i Ziđinu već i celom istoku Srbije.\nPredsednik je pozvao sve ljude koji su napustili istočnu Srbiju da se vrate u našu Srbiju i tu grade budućnost za sebe i svoju porodicu.\n"Polako ćemo da stižemo Zapad po platama, ovde će moći na svojoj zemlji da prave budućnost za svoju porodicu", poručio je Vučić.\nPresednik je istakao da je urađen potpuno nov rudnik na drugoj strani Bora i to na najmoderniji način, uz poštovanje ekoloških standarda za životnu srednu, kao i da ima sve prečistače opadnih voda.\nVučić je podsetio da je Si Đinping rekao da istorija govori da su otvorenost i saradnja pokretači dinamičnih međunarodnih ekonomskih aktivnosti i da će otvorenost i saradnja ostati od suštinskog značaja za kontinuirani ljudski napredak.\nPredsednik je rekao da je to bila vizija za bolji svet za sve narode i da su to bile vizionarske reči koje nisu nikog ostavile ravnodušnim.\n"Ponosnim smo na naše prijateljstvo i saradnju sa Kinom i predsednikom Sijem. Nije lako uvek predstavljati malu zemlju koja pokušava da bude nezavisna i suverena, zato što i u toj zemlji imate one koji će rađe da slušaju velike sa Zapada nego zov sopstvenog naroda, i kome će interesi drugih da budu preči od interesa svojih ljudi i onih koji su mu iskreni priojatelji", naglasio je Vučić.\nKako je rekao, kompanije iz Kine su dve od tri kompanije koje su najveći izvoznici u Srbiji najviše doprinose BDP-u.\nNapomenuo je da je 2018. prosečna plata u RTB Bor bila 68.000 dinara, dok je danas 98.200 dinara, kao i da su Kinezi obećali da će biti više od 100.000 dinara.\nVučić je kazao da je u Boru prosečna cena stambenog kvadrata bila 300 evra, dok je danas 480 evra, kao i da su uz radnike koje su zadržali, zaposlili još 1.780 ljudi.\nSrbija je, ističe, uzela za rudnu rentu tri puta više ove godine nego pre tri godine kada je to iznosilo u tri milona a sada devet miliona evra\nPredsednik je naglasio da će građani Bora imati bolji vazduh zbog modernih postrojenja.\nSa druge strane, Srbija će postati drugi proizvođač bakra u Evorpi, iza Poljske, sa 18 odsto proizvednog bakra, rekao je Vučić i dodao da je cena bakra sada skočila i da iznosi više od 10.000 dolara po toni, što će dodatno dati na značaju svemu što Ziđin radi na istoku Srbije.\nKaže da ga je rastužilo danas kada je video koliko smo zaostajali za Kinom u toj oblasti, najmanje 20 godina.\nTo pokazuje koliko još možemo da učimo od Kine i napredujemo da bi mogli da idemo u korak sa razvijenim zemljama sveta, naveo je Vučić.\nRekao je da će se u Čukaru Peki vaditi mnogo zlata i da će naša zemlja odnosno NBS moći da nabavlja po povoljnijoj ceni zlato i uvećava zlatne rezerve, a koje su trenutno najveće u istoriji naše zemlje - oko 37 tona i to po tri puta većoj vrednosti.\nTo je važno da bi mogli da se borimo sa rizicima u ovoj situaciji, dodao je Vučić.\nKaže da je razgovarao sa predstavnicima MMF -a danas o aktuelnoj energetskoj krizi i da sve zemlje koje kažu da će to bili lako rešeno lažu.\nPredsednik je rekao da ništa tu neće biti lako i da ćemo imati problema sa svima energentima po pitanju cene, ali da ćemo se boriti.\nDodao je da se mnogo manje sekiraju oni koji su u neuporedivoj lošijoj sitauciji od Srbije i gotovo da nemaju nikakvo rešenje za razliku od nas.\n"Mi smo za istok Srbije našli rešenje u partnerstvu sa Ziđinom, otvorili gornji sloj, pa dve zone donjeg sloja po najvišim svetskim standardima. U Boru je prosečna plata bila pre devet godina 428 evra, a danas 647 evra što je iznad proseka u Srbiji i više nego, na primer, u Novom Sadu, i idalje će da rastu, pre svega zahvaljujući Ziđinu", kazao je Vučić.\nOn je rekao da je plata u Boru porasla za 55 odsto za samo nekoliko godina, a u Majdanpeku sa 378 na 574 evra.\nPredsednik je najavio da će država uložiti do 11 milona evra u rekonstrukciju bolnice u Boru i još 10 miliona u najmodenirniju opremu i da će se već sledeće godine krenuti u pun obim radova i nabavku opreme.\nBorani će dobiti jednu od najmodernijih bolnica i neće morati više da idu u veće gradove, rekao je Vučić.\nKazao je da će se raditi odmah i vodovodna mreža, kanalizacija na oko 120 kilometara što će koštati oko 80 miliona evra.\nTakođe, radiće se i drugi projekti - obilaznica i mnogi putevi, naveo je Vučić i dodao da ništa od toga ne bi bilo da nije bilo naših kineskih prijatelja.\nPredsednik je zahvalio i bivšem predsedniku Srbiju Tomislavu Nikoliću i ministarkama Zorani Mihajlović i Ireni Vujović, na pažnji koji su posvetili ovom projektu.\nPoručio je ambadorki Kine Čen Bo da prenese njegove najsrdačnije pozdrave predsedniku Siju i dodao da ćemo uskoro imati velikog gosta i posetu iz Kine, kao i da se tome unapred puno raduje.\n"Želimo da gradimo najbliže odnose sa vašom prelepom zemljom, naše prijateljstvo smo prema Kini i u ne lakim okolnostima mnogo puta dokazali", poručio je Vučić.\nPredsednik je na kraju obraćanja dobio na poklon od kompanije Ziđin parče stene sa 60 odsto bakra, koja je izvađena iz rudnika nakon njenog otvaranja pre manje od sat vremena.\nČen Bo: Čukaru Peki važan za ekonomski razvoj Srbije\nOtvaranje rudnika Čukaru Peki u Boru od velikog je značaja za ekonomski razvoj Srbije, za srpsko-kinesku saradnju i za građane grada Bora i okoline, poručila je danas ambasadorka NR Kine Čen Bo.\nNa ceremoniji otvaranja rudnika bakra i zlata Čukaru Peki, Čen Bo je rekla da je srećna što će taj rudnik biti "zeleni rudnik", odnosno da će se rude iskopavati po svim srpskim, kineskim i evropskim standardima u oblastima zaštite životne sredine.\nČen Bo je istakla i će udeo proizvodnje bakra biti uvećan na 18 odsto, što će Srbiju u narednom periodu svrstati na drugo mesto po proizvodnji bakra u Evropi.\nNavela je i da se za sada u rudniku zaposleno više od 500 srpskih radnika.\nAmbasadorka je naglasila da uz takve projekte, srpsko-kineska saradanja napreduje.\nDirektor za poslovanje u inostranstvu "Ziđin" Chiju Guodžu čestitao je na otvaranju gornje zone ležišta Čukaru Peki, i zahvalio srpskom rukovodstvu, gradskoj upravi i svima onima koji su pomogli da se taj rudnik otvori.\nIstakao je da se Srbija u centralnoj i istočnoj Evropi pozicionirala kao važna destinacija za kineske investicije.\nTome, dodaje, doprinose povoljni uslovi za investiranje, ali i čeličnom prijateljstvu između Srbije i Kine.\nChiju je naveo da će rukovodstvo Ziđia omogućiti Srbiji da postane druga zemlja po proizvodnji bakra u Evropi.\nKaže da je u rudniku za manje od tri godine odrađena akvizicija, izgradnja i proizvodnja.\nNavodi da ovaj projekat značiti otvaranje novih radnih mesta, bitan je za razvoj ekonomije Srbije, ali i učvršćivanje srpsko-kineske saradnje.\nMihajlović: Srbija se od danas vraća u vrh svetskog rudarstva\nPotpredsednica Vlade i ministarka rudarstva i energetike Zorana Mihajlović izjavila je da se otvaranjem novog rudnika "Čukaru Peki" Srbija vraća u evropski i svetski vrh proizvođača bakra i zlata, jer ćemo biti drugi proizvođači bakra u Evropi, posle Poljske, a kada je reč o proizvodnji zlata, bićemo odmah iza Finske.\nOna je ponovila da je prioritet zdravija životna sredina i da će svi budući rudnici poštovati najviše standarde zaštite životne sredine.\nOna je navela da će novi rudnik unaprediti dalji razvoj ne samo rudarstva u Srbiji, već kompletne industrije i privrede.\nPrvi "zeleni rudnik" u Srbiji\nNovi rudnik bakra i zlata kod Bora, u koji je kompanija "Ziđin" uložila 474 miliona dolara, biće prvi "zeleni rudnik" u Srbiji, što podrazumeva korišćenje moderne tehnologije prilikom iskopavanja ruda i najviše standarde u oblasti zaštite životne sredine.\nPlanirana proizvodnja rude bakra i zlata u gornjoj zoni je 3,3 miliona tona godišnje, odnosno 10.000 tona prerađenog koncetrata dnevno.\nOtvaranju rudnika prisustvuju i ministarka rudarstva i energetike Zorana Mihajlović, ministarka za zaštitu životne sredine Irena Vujović, gradonačelnik Bora Aleksandar Milikić.


Sednica Skupštine Kosova održana van sale za plenarne sednice\nBeta 24. oktobra 2015. 09:10\nSednica Skupštine Kosova završena je kasno sinoć usvajanjem dva zakona u prvom čitanju i izmenama u parlamentarnim komisijama.\nSednica je trajala do 02.00 sata posle ponoći, a zbog nemogućnosti da se održi u sali za plenarne sednice, ona je na osnovu odluke skupštinskog predsedništva održana u jednoj od sala u zgradi Skupštine Kosova.\nLideri opozicionih stranaka su izjavili da nisu bili obavešteni o promeni mesta održavanja sednice van plenarne sale i sednicu ocenili kao sastanak partijskih strukturaDemokratkog saveza i Demokratske partije Kosova.\nSednica Skupštine Kosova je u noći između petka i subote, prekidana tri puta, jer su opozicioni poslanici aktivirali suzavac.\nPredsedništvo Skupštine Kosova odlučilo je da se angažuje obezbeđenje kako bi se omogućilo normalno odvijanje sednice, međutim i posle ulaska obezbeđenja u salu, poslanici opozicije su ponovo bacilli suzavac.\nI van Skupštine Kosova bilo je sukoba, uglavnom među članovima i simpatizerima opozicije.\nDemonstranti su koristili molotovlje koktele, dok je policija Kosova bacila suzavac.


SAMIT U SOFIJI Lideri EU usvojili Deklaraciju u 17 tačaka, a Zapadni Balkan je dobio DOMAĆI … | SC Radar\nSAMIT U SOFIJI Lideri EU usvojili Deklaraciju u 17 tačaka, a Zapadni Balkan je dobio DOMAĆI …\nLideri Evropske unije, u konsultaciji sa partnerima sa Zapadnog Balkana, usvojili su danas u Sofiji Deklaraciju u 17 tačaka, u kojoj su ponovili nedvosmislenu podršku evropskoj pespektivi regiona i naveli zadatke i principe koje bi strane trebalo da ispunjavaju tokom procesa evrointegracija.\n– EU pozdravlja zajedničku posvećenost partnera Zapadnog Balkana evropskim vrednostima i principima i viziji snažne, stabilne i ujedinjene Evrope, poduprte našim istorijskim, kulturnim i geografskim vezama i našim uzajamnim političkim, bezednosnim i ekonomskim interesim – piše u prvoj tački tog dokumenta.\nEU je ponovo potvrdila svoju nedvosmislenu podršku evropskoj perspektivi Zapadnog Balkana.\n– Na osnovu dosadašnjeg napretka, partneri sa Zapadnog Balkana potvrđuju svoju posvećenost evropskoj perspektivi kao svoj snažan strateški izbor, i pojačavaju svoje napore i uzajamnu podršku – navodi se u dokumentu.\nPiše i da je EU odlučna da ojača i intenzivira svoju posvećenost na svim nivoima da podrži političke, ekonomske i socijalne transformacije regiona, uključujući i kroz povećanje pomoći, na osnovu napretka partnera Zapadnog Balkana značajan napredak u oblasti vladavine prava i socio-ekonomskih reformi.\nUnija pozdravlja i “posvećenost partnera Zapadnog Balkana na vladavini demokratije i vladavine prava, posebno u borbi protiv korupcije i organizovanog kriminala, dobrog upravljanja i poštovanja ljudskih prava i prava pripadnika manjina”, a ističe se i da civilno društvo i nezavisni mediji igraju ključnu ulogu u procesu demokratizacije.\nEU podržava posvećenost partnera Zapadnog Balkana da nastave uspostavljanje dobrosusedskih odnosa, regionalnu stabilnost i medjusobnu saradnju.\n– Ovo obuhvata, posebno, pronalaženje i sprovođenje definitivnih, inkluzivnih i obavezujućih rešenja za njihove bilateralne sporove, koji su ukorenjeni u nasleđe prošlosti, kao i dalji napori za pomirenje – navodi se, između ostalog, u Deklaraciji.\nBrojni sastanci od jutros\nSve ovo dešava se u Nacionalnoj palati kulture u Sofiji, gde su se sastali predstavnici EU i zemalja Zapadnog Balkana.\nKako navodi Tanjug, Vučić imao je danas čast da prvi govori na samitu, i ističe da je “Srbiji je na Samitu EU-Zapadni Balkan data izuzetna čast, i predsednik Srbije je govorio pre nemačke kancelarke Angele Merkel i francuskog predsednika Emanuela Makrona”.\nVučić je razgovarao i sa britanskom premijerkom Terezom Mej i nemačkom kancelarkom Angelom Merkel.\nPredsednik Srbije iskoristio je ova dva dana boravka u Sofiji svaku priliku za razgovor sa liderima EU na Samitu EU-Zapadni Balkan.\nNakon druge plenarne sednice Samita Vučić je razgovarao sa britanskom premijerkom, sa kojom je, u razgovoru izašao na “femili foto”.\nTakođe, tokom fotografisanja, a i nakon, Vučić je porazgovarao sa nemačkom kancelarkom Angelom Merkel.\nMerkelova je, tom prilikom, posvetila najviše vremena predsedniku Srbije, iako su neki drugi učesnici Samita pokušavali da sa njom razgovaraju nakon fotografisanja, prenosi Tanjug.\nTakođe, predsednik Srbije je na marginama samita popričao i sa premijerom Hrvatske Andrejem Plenkovićem.\nA nakon toga, bez policijske pratnje, u odvojenom vozilu, van kolone delegacije, pojavili su se kosovski premijer Ramuš Haradinaj i ministar spoljnih poslova Bedžet Pacoli. Ipak, oni su u Palati sadeli zajedno i neformalno razgovarali.\n– Treba podržati zemlje koje sprovode reforme i napreduju ka Evropi. Međutim, nisam za proširenje pre produbljenja i sprovođenja reformi u EU koje bi omogućile blje funkcionisanje Unije – poručio je Makron.\n– Nije od koristi ni za zemlje koje žele da se pridruže ni članice EU, da imamo mehanizme bez pravila, i koji ide samo ka širenju u nedogled – naglasio je on, dodajući da je za to da se sa Zapadnim Balkanom ima ojačani strateški dijalog, evropska perspektiva, ali bez hipokrizije.\nKomesar EU za evropsku susedsku politiku i pregovore o proširenju Johanes Han napisao je na Tviteru, povodom susreta sa predsednikom Srbije Aleksandrom Vučićem na samitu EU-Zapadni Balkan u Sofiji, da “Srbija ostaje ključni igrač za regionalnu stabilnost”.\nTajani: Srbija u EU 2025.\nPredsednik Evropskog parlamenta Antonio Tajani takođe se nalazi u Sofiji, i on u prvi plan ističe da je za EU ključna stabilnost Zapadnog Balkana.\nPredsednik Srbije je i sa njim razgovarao danas na marginama samita. Tajani je, na početku sastanka, prilikom rukovanja sa Vučićem, kazao: U mom govoru sam podvukao – Srbija u EU 2025. godine.\nŠvedska ponudila pomoć Srbiji\nVučić se danas u Sofiji sastao i sa predsednikom Vlade Švedske Stefanom Levenom, sa kojim je razgovarao o ekonomskim reformama, poslovanju švedskih kompanija u Srbiji, evropskom putu i o stanju dijaloga sa Prištinom. Predsednik Vučić zamolio je švedskog premijera da ohrabri investitore da u većem broju ulažu u Srbiju i zahvalio na podršci Švedske evropskom putu Srbije.\nPremijer Leven pozdravio je ekonomske reforme u Srbiji, kao i napredak na polju evrointegracija, ponudivši pomoć svoje zemlje u daljem procesu.\nBorisov: Sve zavisi od Zapadnog Balkana\nBritanija i Hrvatska sledeći domaćini\nBritanska premijerka Tereza Mej je sa samita EU-Zapadni Balkna u Sofiji poručila da je srećna zbog činjenice da će Velika Britanija biti domaćin petog godinjeg samita Zapadnog Balkna koji se odrava u julu u okviru Berlinskog procesa.\n- Taj samit će biti nadogradnja na ono što budu rezultati današnjeg samita u Sofiji. Danas ćemo videti kao mi zajedno, širom Evrope, možemo da osiguramo bolju bezbednost i prosperitet za Zapadni Balkan – naglasila je Mej.\nHrvatski premijer Andrej Plenković je pohvalio inicijativu bugarskog premijera Borisova da organizije samit u Sofiji, i najavio da će njegova zemlja 2020. godine biti domaćin sledećeg samita EU Zapadni Balkna.\nI Brnabić stigla u Sofiju\nPremijerka Srbije Ana Brnabić stigla je oko 14 sati u Sofiju, gde će od 16.30 sati učestvovati na panelu “Strateški dijalog o Zapadnom Balkanu”. Ona će na ovom skupu, gde učestvuju politički i biznis lideri, govoriti o značaju digitalizacije. Sutra, drugog dana boravka u Sofiji, ona će učestvovaći na Bečkom ekonomskom forumu.\nNa skupu u Sofiji učestvuje i predsednik Privredne komore Marko Čadež, koji je i predsednik Upravnog odbora Komorskog investicionog foruma zapadnobalkanske šestorke. On će na panelu ”Jačanje rasta kroz javno-privatno partnerstvo” govoriti o tome kako proširenje EU na Zapadni Balkan i regionalne ekonomske integracije mogu doprineti razvoju i regiona i EU.\nCEP: Proširenje EU “ispod radara”\nU Centru za evropske politike (CEP) kažu da su očekivanja od samita “EU – Zapadni Balkan” velika, i veruju da će Sofijska deklaracija suštinski ponoviti veliki deo pozitivnih elemenata sadržanih u februarskoj komunikaciji Evropske komisije o verodostojnom proširenju Unije na Zapadni Balkan, ali bez pominjanja “proširenja EU”.\n– Ovakav pristup proširenju, “ispod radara” javnosti, biće karakterističan u narednih godinu dana koji će biti obeleženi izborima za Evropski parlament i formiranjem novog saziva Evropske komisije, i zato je izuzetno važno da Srbija i druge države Zapadnog Balkana mudro iskoriste ovaj period – kaže Srđan Majstorović, predsednik Upravnog odbora CEP-a.\nLajtl: Zapadnom Balkanu neophodna verodostojna evropska perspektiva\nPrivredna komora Austrije (WKO) podržava proces evropske integracije zemalja Zapadnog Balkana, kao što je podržala i protekla širenja EU, rekao je danas predsednik te institucije i predsednik Evropske privredne komore Kristof Lajtl povodom današnjeg Samita EU-Zapadni Balkan u Sofiji.\nSKANDAL Sklonjen iz konzulata jer su ga povezivali sa ČLANOM ZEMUNSKOG KLANA, a sada je POSTAO …\nSutra nastavak rasprave o amandmanima na leks specijalis\nAP: Srbija na putu ka EU, uprkos pozivima da se okrene Rusiji\nUpravljački tim: Stavovi o ekonomskom delu nacrta statuta ZSO\nBolja povezanost Srbije i Kanade: Dačić i Dion potpisali Sporazum o vazdušnom saobraćaju\nVučić: Ključne političke odluke ne treba da donosi crkva\nPREDSEDNIK SRBIJE U AZERBEJDŽANU Vučić: I vi ste u regionu na vetrometini; Alijev: Cenimo …\namerika australija austrija beč cikago cirih dacic ekonomija engleska ex-yu kanada kosovo london los-andjeles melburn merkel njujork politika putin svajcarska toronto ukrajina vucic zeneva\nSwift better at squeezing out black-market ticket sellers than Ontario: experts\nMan rescued from Etobicoke Creek dies\nOntario Liberals target 'fiscal mistakes' made by NDP\nHorses killed after fire at Sunnybrook Stables in North York\nPolice: 1 man dead following shooting downtown\nIzrael: Ambasadori Španije i Slovenije pozvani na razgovor\nMas putuje u Vašington na razgovore sa Pompeom\nRumunija: Učenici se otrovali sendvičima u školi\nPLENKOVIĆ ODLUČIO Horvat ministar privrede, Toluić potpredsednik vlade\nMayor upset about ‘continuing disaster’ at Beach restaurant site\nŠta piše u Putinovoj čestitki Maduru\nKensington Palace releases official photos of Prince Harry and Meghan Markle after royal wedding\nDOĐU KAO MUŠKARCI, ODU KAO ŽENE Ova vrsta turizma cveta u Srbiji


Svetski mediji: Slike sa Cetinja pokazuju duboke podele u CG\nTanjug 5. septembra 2021. 19:52\nLONDON/VAŠINGTON – Svetski mediji ocenili su da su događaji oko današnjeg ustoličenja mitropolita crnogorsko-primorskog Joanikija na Cetinju razotkrili duboke podele u Crnoj Gori.\nProtesti oko ustoličenja mitropolita na Cetinju izraz su „dubokih podela oko veza Crne Gore i Srbije“ i predstavljaju sliku napetosti u Crnoj Gori „između onih koji se zalažu za bliže odnose sa Beogradom“ i „drugih koji se protive savezništvu sa Srbijom“, ocenjuje Rojters.\n„Ceremonija (ustoličenja) je razotkrila duboke podele oko veza sa Srbijom. Protesti oslikavaju tenzije u toj balkanskoj zemlji između ljudi koji zastupaju bliske veze sa Srbijom i onima koji su protiv savezništva sa Srbijom“, navodi britanska agencija.\nU istom tekstu se podseća da se Crna Gora rastala sa Srbijom 2006. godine, ali da njihova crkva „nije postala autonomna i ostala je pod Srpskom pravoslavnom crkvom, što za neke predstavlja simbol srpskog uticaja“.\nAmerički AP navodi da su Crnogorci ostali „duboko podeljeni oko veza sa susednom Srbijom i SPC, koja je najdominantija verska institucija u toj zemlji“.\n„Oko 30 odsto od 620.000 stanovnika Crne Gore smatraju sebe Srbima“, ističe AP.\nAsošijejted pres konstatuje i da je ovo jasan pokazatelj „oštre političke i društvene podele u Crnoj Gori“.\nU izveštaju se primećuje da je predsednik Milo Đukanović, „tvorac državne nezavisnosti“, posetio Cetinje, dok je premijer Crne Gore Zdravko Krivokapić, koga AP naziva „pro-srpskim“, bio u Podgorici.\n„Otkako se Crna Gora razišla sa Srbijom, snage za nezavisnost Crne Gore su za to da se prizna crnogorska pravoslavna crkva, koja je odvojena od srpske. SPC je igrala ključnu ulogu u demonstracijama prošle godine, koje su pomogle da se promeni dugogodišnja pro-zapadna vlada u Crnoj Gori. Nova vlada sada uključuje pro-srpske i pro-ruske stranke“, zaključuje AP.\nBritanski javni servis Bi-Bi-Si navodi da je došlo do žestokih sukoba u Crnoj Gori zbog ustoličenja mitropolita Joanikija na ceremoniji koja je razotkrila podele u toj balkanskoj zemlji.\nI BBC, podsećajući da se Crna Gora odvojila od Srbije 2006, ali da je njena crkva pod upravom Srpske pravoslavne crkve, navodi da pojedini građani, uključujući predsednika Crne Gore Mila Đukanovića, vide to kao simbol srpskog uticaja.\nĐukanović je pozvao demonstrante da naruše inauguraciju Joanikija kao mitropolita crnogorskog i arhiepiskopa cetinjskog, ističe BBC.\nPodele oko srpskog uticaja protežu se do vrha crnogorskog političkog rukovodstva, a crnogorski premijer Zdravko Krivokapić, koga BBC, takođe, naziva prosrpskim političarem, ocenio je proteste „terorističkim aktom“.\nBritanski list „Gardijan“ navodi da je odluka da se mitropolit Joanikije ustoliči u manastiru na Cetinju pogoršala etničku napetost u toj maloj balkanskoj državi.\nDemonstranti su od subote blokirali puteve u pokušaju da spreče pristup malom gradu Cetinju, sedištu Srpske pravoslavne crkve i simbolu suvereniteta za neke Crnogorce, piše list.\nCrna Gora se otcepila od Srbije 2006. godine, ali se trećina od 620.000 stanovnika izjašnjava kao Srbi, a neki negiraju da bi Crna Gora trebalo da bude zasebna celina.\nProtivnici optužuju SPC da služi interesima Beograda, dodaje britanski list.\nDemonstrante, navodi „Gardijan“, podržava Demokratska partija socijalista crnogorskog predsednika Đukanovića, koja je optužila susednu Srbiju i SPC da su „odbacili Crnu Goru i Crnogorce, kao i integritet“ njegove zemlje.\nĐukanović je želeo da obuzda uticaj SPC u Crnoj Gori i izgradi nezavisnu pravoslavnu crkvu, ali je njegova stranka izgubila izbore u avgustu 2020. godine, a aktuelna vlada na čelu sa premijerom Zdravkom Krivokapićem optužila ga je za namerno podsticanje nedavnih tenzija u političke svrhe, zaključuje list.


Novobečejci će uskoro imati priliku da se bave sportom koji se do sada nije igrao u ovom gradu. Boćanje je veoma stara sportska igra koja se već vekovima igra, najčešće, u mediteranskim zemljama, a sve što je potrebno jesu kugle, to jest boće, i teren na otvorenom. Zahvaljujući činjenici da je opština Novi Bečej jedan od domaćina 12. Sportske olimpijade radnika Vojvodine 2019. godine, a pre toga Prvenstva Vojvodine u radničkom sportu, radovi na izgradnji dva terena za boćanje su pri kraju, a nalaze se u sklopu ograđene marine na Tisi.\nMaja Marčić je nova Mis Vojvodine\nNovosađanka Maja Marčić pobednica je ovogodišnjeg takmičenja za „Miss Vojvodine“.\nTakmičenje za najlepšu Vojvođanku održano je u bašti kluba „Gardino“ u organizaciji Modnog studija „Baron“,a pod licencom „Miss Yu“ kompanije.\nIzbor za najlepšu Vojvođanku predstavlja zvanično polufinalno takmičenje za izbor za Miss Srbije, čime se ovogodišnja pobednica Maja Marčić plasirala direktno u finale takmičenja za „Miss Srbije“.\nNIS otvorena škola tenisa posetila Zrenjanin\nNakon uspešno završenog vikenda u Novom Bečeju, teniski karavan nastavio je da obilazi gradove širom Srbije. Tako je Zrenjanin bio nova stanica „NIS otvorene škole tenisa“, gde su mališani svih uzrasta u utorak, 29. avgusta 2017. godine, mogli besplatno uz pomoć stručnih trenera i mini opreme da nauče prve korake „belog sporta“ i odigraju pravi teniski meč. Nakon uspešno savladanih časova tenisa, svim učesnicima dodeljene su diplome i medalje kao znak zahvalnosti i za fer takmičenje.\nNovi Bečej je ovog vikenda ugostio „Otvorenu školu tenisa“ koju je kompanija NIS organizovala u saradnji sa Teniskim savezom Srbije (TSS). Deca svih uzrasta koja su posetila školu tenisa i manifestaciju „Velikogospoinski dani“, imala su priliku da kroz igru i druženje, besplatno nauče prve korake tenisa, uz opremu prilagođenu njihovom uzrastu uz pomoć stručnih trenera.\nBogdan Obradović: Sklonite decu sa ulica, dajte ih u sportske kolektive\nU Teniskoj akademiji „Bogdan Obradović“ danas je održana konferencija za medije povodom održavanja drugog memorijalnog turnira „Anastasija Beba Stajić“.\nMemorijal „Anastasija Beba Stajić“ prvi put organizovan je 2016. godine sa ciljem da preraste u tradicionalni. Organizuje se u spomen na tragično preminulu teniserku Srbije Anastasiju Bebu Stajić koja je život izgubila u saobraćanoj nesreći 2014. godine u Beogradu i sa ciljem da se ovaj ne mili događaj nikada ne ponovi, da se Beba nikada ne zaboravi i da se među mladim ljudima probudi svest o tome da svaka vožnja brža od dozvoljene može biti pogubna za mnoge živote, da prekine mlade živote kao što je bio i slučaj sa Anastasijom.\nBioskopski maraton u Areni Cineplex pratilo rekordnih 7000 ljudi\nDo kasno u noć u sredu, 23. avgusta, oko 7000 ljubitelja sedme umetnosti uživalo je u velikoj akciji Arene Cineplex - Bioskopski maraton, čime je ujedno oboren rekord dnevne posete centralnog novosadskog bioskopa. Cena ulaznice koja je iznosila 150 dinara uticala je na mnoge filmofile da naprave pravi filmski maraton u Areni te su maratonci gledali i do pet najaktuelnijih filmova u bioskopu uživajući i u neizostavnim kokicama i piću po akcijskoj ceni od 150 dinara.\nRegata Majke Angeline po osmi put okupila Kupince i njihove goste\nOsam godina zaredom, u okviru mesne slave Kupinova posvećene svetici Majki Angelini, početkom avgusta, održava se atraktivna manifestacija „Regata Majke Angeline“. Kuriozitet vodenog puta, dugog 25 km, kojim se regata kreće, je meandar reke Save, tzv. „potkovica“, koju reka formira oko Obedske bare, pa je početna stanica, posle nekoliko sati vožnje od starta u tzv. Plandištu, u neposrednoj blizini ciljnoj - Skeli, obe u Kupinovu.\nKompanija NIS, Teniski savez Srbije (TSS) i TK Zlatibor Springs organizovali su na Zlatiboru besplatnu školu tenisa za decu. Mališani svih uzrasta, na zabavan i motivacioni način, imali su priliku da sa vrhunskim trenerima nauče prve teniske korake, koristeći opremu prilagođenu njihovom uzrastu. Na kraju sva deca, učesnici ove manifestacije dobili su zaslužene diplome i medalje koje im je uručio državni šampion Nikola Zekić.\nProf. Branislav Uzelac: Kurs za zvanja u MGSS u cilju smanjenja trovanja gljivama\nProf. Branislav Uzelac, predsednik Asocijacije gljivara Srbije i predsednik Komisije za nauku i edukaciju Mikološko-gljivarskog saveza Srbije, tokom šest dana držao je kurs za zvanja u MGSS. Slični kursevi, kao uslov primanja u punopravno članstvo, godinama su održavani u okviru matične Asocijacije gljivara. To je bila osnova za dogovor prof. Uzelca sa predsednikom MGSS Zoranom Jelenkovićem i potpredsednikom MGSS Goranom Miloševićem, o neophodnosti organizacije tečaja prilagođenog potrebama Saveza.\nVeliko interesovanje za tribinu Kupujmo domaće ili kako uspeti u Srbiji\nStrana 12 od 50


DODIK O PRESUDI LIDERIMA HERCEG-BOSNE: Haški tribunal najveći generator nepomirenja u regionu - Informativni portal slobodnasrbija.rs\nKategorija: Svet, Objavljeno: 30.11.2017\nPredsednik Republike Srpske Milorad Dodik izjavio je da Haški tribunal za vreme svog postojanja nije obezbedio pravdu i istinu, nego je postao najveći generator nepomirenja među narodima bivše Jugoslavije, s čim će u budućnosti morati da se "nose" svi koji žive na ovim prostorima.\nPrema Dodikovim rečima, pravdu Haškog tribunala najbolje su osetili Srbi, što je lako dokazati prostim uvidom u presude i kazne koje su se Srbima izricale, dok istovremeno srpski narod ostaje bez odgovora na pitanje ko je pobio oko 30.000 Srba u građanskom ratu u BiH, od čega veliki broj civila.\n"Haški tribunal je politički sud koji je koncentrisan isključivo da 'pokrije' već ranije donesene političke naloge o karakteru proteklog rata i raspadu bivše Jugoslavije", rekao je Dodik, prenela je RTRS.\n"I ono malo napora u funkciji pomirenja koji su uloženi u konkretnim lokalnim zajednicama i na prostoru cele BiH, Haški tribunal je svojim odlukama u kontinuitetu srušio", napomenuo je Dodik, u izjavi za Srnu.\nPredsednik Srpske je dodao da je važan segment rada tog suda i to što se pokazao kao veoma nesigurno mesto i "postao grobnica za mnoge kojima se tamo sudilo".\n"Direktan prenos samoubistva (hrvatskog generala Slobodana Praljka) juče u sudnici Haškog suda, najbolje opisuje karakter, ozbiljnost i namere tog suda. Možda je to i najstrašnija ilustracija funkcionisanja te pravosudne institucije koja je posejala novo seme razdora u BiH i sve nas zajedno dodatno udaljila od pomirenja, koje su i sami proklamovali osnivajući Haški tribunal", rekao je Dodik.\nNa pitanje da prokomentariše jučerašnju presudu liderima "Herceg-Bosne" pred Haškim tribunalom, Dodik je ocenio da je sve to rezultat "prekombinovanja" hrvatskih predstavnika u političkim kalkulacijama i da problem sa "Herceg-Bosnom" možda i jeste u tome što su hrvatski rukovodioci u to vreme odustali od nje i stvorilu uslove da to bude organizacija iza koje ne stoje ni sami Hrvati, a sada se BiH pokazuje kao najlošije mesto upravo za njih.\n"Svi napori Tribunala išli ka tome da degradiraju srpski narod i Srpsku"\nDodik je upozorio i da nije korektno što Hrvati ovu presudu koriste kako bi ukazivali na ono što je "samo deo njihove istine" i odbacio bilo kakve insinuacije od bilo koga ko presudu "šestorci" iz "Herceg-Bosne" pokušava da "prevede na priču o odgovornosti Srba".\nPrema njegovim reči, u tom slučaju je suđeno "šestorci" za sukobe sa muslimanima, nema tu nigde Srba i apsolutno je nekorektno da bilo ko sa tim povezuje Srbe, Republiku Srpsku ili Srbiju.\n"To je bilo nastojanje da se pripiše kvalifikacija koja bi kasnije bila osnova za demontažu, ali danas je jasno da nema bilo kakvog udruženog zločinačkog poduhvata koji je formirao Srpsku", rekao je Dodik i napomenuo da je Republika Srpska ostala na međunarodnoj sceni kao potpisnik Dejtonskog sporazuma, čime je obezbedila sebi i unutrašnju i međunarodnu legitimaciju.


Automobili od 6.000 do 206.000 evra na sajmu u Areni | Biznis.rs\nJedinstvena izložba polovnih vozila\n29.11.2021 18:13 Autor: Stanislav Stanišić 2\nPrvi Sajam korišćenih vozila održaće se od 3. do 5. decembra u beogradskoj Štark areni. Pred predstojeće praznike istraživanja organizatora događaja pokazuju da će...\nPrvi Sajam korišćenih vozila održaće se od 3. do 5. decembra u beogradskoj Štark areni. Pred predstojeće praznike istraživanja organizatora događaja pokazuju da će tržište polovnih automobila ove godine dostići svoj maksimum u odnosu na prethodnih pet sezona.\nNa području Srbije je tokom 2020. godine ukupno prodato 20.865 novih vozila. Korišćenih automobila ukupno je prodato 142.623, od čega je 21.984 vozila bilo staro između jedne i šest godina.\nU okviru Sajma korišćenih vozila posetioci mogu da očekuju izuzetno široku ponudu upravo automobila starosti od jedne do šest godina, zatim jangtajmera i oldtajmera, novih vozila, ATV/QUAD vozila, motornih sanki, motocikala i različitih električnih rešenja.\nSvi izlagači garantuju posetiocima sajma legalnost i poreklo automobila, pređenu kilometražu, servisnu istoriju, tehničku ispravnost vozila, da vozilo nije bilo havarisano, i izdaju pisanu garanciju na motor i menjač, ali i na ostale mehaničke ili elektronske sklopove.\n„Lista izlagača je utvrđena, prisutne će biti ovlašćene kuće i auto-placevi sa tradicijom. Fizička lica nemaju mogućnost izlaganja vozila, a raspon cena je od 6.000 do 206.000 evra. Najskuplji će biti jedan Maybach sa pređenih 5.000 kilometara“, kaže za Biznis.rs osnivač i direktor Sajma korišćenih vozila Filip Mrlješ.\nOn dodaje da organizacijom ovog događaja želi da doprinese formiranju što zdravijeg tržišta polovnih automobila.\n„Cilj nam je da ljudi više nauče o korišćenim vozilima, što će im promeniti percepciju o stanju na tržištu, tako da će izlagači dosta pažnje posvetiti edukaciji posetilaca, jer se tek poslednjih godina trendovi kod nas menjaju. Sve je zdravije tržište korišćenih vozila, sa njihovom jasnom istorijom održavanja i korišćenja“, smatra Mrlješ.\nPosetioci i kupci će tokom trajanja sajma moći da dođu do informacija o kupovini polovnih automobila na kredit ili lizing, kao i opcijama za njihovo osiguranje. Povoljna kamata od 3,49 odsto važiće do kraja decembra i to za celokupnu ponudu firmi koje izlažu, a ne samo za eksponate.\nNova i polovna vozila neće pojeftiniti, cene mogu biti samo veće\nDobra priprema automobila za zimu drastično smanjuje iznenadne troškove\n„Polovnjaci“ skuplji i do 30 odsto, neće biti kvalitetnih vozila iz uvoza\n„Ideja je da pored izloženih automobila pratećim uslugama omogućimo zainteresovanima da dođu do željenog i pouzdanog vozila, uz odlične uslove finansiranja. Automobil nije samo prevozno sredstvo već igra ozbiljnu ulogu u našim životima, tako da je ideja da motivišemo ljude da investiraju u novija vozila“, zaključuje Mrlješ.\nOrganizator najavljuje sledeći sajam već u maju naredne godine, bez bojazni da će naići na konkurenciju u tradicionalnom beogradskom Sajmu automobila jer, kako on konstantuje, tržište korišćenih vozila je značajno veće.\nRadno vreme sajma će svakog dana biti od 10 do 19 časova. Cena karte je 300 dinara, a za decu do 10 godina ulaz je besplatan.\nAUTOMOBILI BEOGRAD SAJAM\nNovosadski sajam poslovao sa gubitkom zbog pandemije\nNa Virtuelnom sajmu zapošljavanja 20. maja 70 kompanija traži nove radnike\nPULSKI FILMSKI FESTIVAL ODRŽAVA SE UPRKOS PANDEMIJI Srpski film "Otac"…\n29.11.2021 #1 Author\nZa svakog po nesto…\n2.12.2021 #2 Author\nBiznis3441 U fokusu3345


19. avgust, 2018.\nEkipa Mačve u okviru 5.kola Super lige Srbije večeras gostuje u Surdulici gde će odmeriti snage sa domaćom ekipom Radnika. Šapčani žele napredak ka sredini tabele, a za to im je potrebna pobeda na ovom teškom gostovanju.\nGosti u ovaj meč ulaze sa četiri osvojena boda, nakon nekoliko dobrih partija koje nisu završene željenim rezultatom. O tome je na redovnoj konferenciji za medije održanoj pred ovaj susret govorio i šef stručnog štaba crveno-crnih Dragan Aničić koji je istakao da očekuje da njegova ekipa ovoga puta dobru igru pretvori u pobedu:\n’’Radnik je nezgodan na svom terenu, retko gubi utakmice, iskusna su ekipa koja već godinama stabilno igra Super ligu i pravi dobre rezultate. Predvođeni su trenerom koji je već duži niz godina u Super ligi i ima internacionalno iskustvo, tako da ne očekujem ni težu ni lakšu utakmicu u odnosu na prethodne četiri. Očekujem samo da valorizujemo ono što nismo u proteklim susretima, jer na osnovu prikazane igre zaslužujemo više. Moraćemo mnogo pažnje da obratimo na njihova dva mlada i brza igrača, Zlatanovića i Keremeha, koji dobro koriste prostor i kažnjavaju svaku grešku protivnika. Na njihovu agresiju koju imaju u veznom redu moramo da odgovorimo nekom našom agresijom. Imamo naš cilj, a to je pobeda, kao i prikazivanje igre koja nas odlikuje već duži vremenski period.’’\nMeč 5.kola Super lige Srbije između Radnika i Mačve igra se danas, u nedelju 19.avgusta 2018.godine, sa početkom u 20:00 časova.


Saopštenje sa 90. sjednice Savjeta Agencije\nSavjet ASK je na današnjoj sjednici razmatrao treći Izvještaj ASK o sprovođenju Plana realizacije preporuka iz Izvještaja Evropske komisije za Crnu Goru iz 2018. godine koje se odnosi na ASK. U Izvještaju su prikazani podaci koji se odnose na šestomjesečni period, tj. 1. oktobar 2018. - 1. april 2019. godine.\nOcijenjeno je da je postignut napredak u realizaciji mjera u odnosu na prethodni izvještani period.\nPlan realizacije preporuka iz Izvještaja EK sadrži devet preporuka, za čije sprovođenje je utvrđeno 50 mjera, kojima se tretiraju ključni izazovi koji se odnose na rad Agencije.\nProcenat realizacije mjera koje su definisane u okviru tri preporuke je 100%, dok se mjere iz preostalih šest pereporuka realizuju kontinuirano, odnosno njihova realizacija je u toku. Jedna mjera nije dospjela na realizaciju.\nSavjet je insistirao na nastavku sprovođenja svih utvrđenih mjera iz Plana, čiju realizaciju će kontinuirano pratiti. Treći izvještaj o realizaciji mjera iz Plana biće dostavljen Delegaciji Evropske unije u Podgorici.\nTakođe, Savjet je donio zaključak o održavanju sastanka članova Savjeta sa Direktorom i ovlašćenim službenicima ASK, na kojem će se razmatrati Analiza razloga za poništenje odluka ASK od strane nadležnih pravosudnih organa.\nZapisnik sa 90. sjednice Savjeta ASK


BARinfo - Diskriminacija u zapošljavanju kao regionalni problem\nDiskriminacija u zapošljavanju kao regionalni problem\nby Ivanka Leković | 02:06:2017 | 09:45:17\nDiskriminacija postoji i pred tim se ne mogu zatvarati oči - opšti je zaključak juče okončane dvodnevne konferencije “Diskriminacija na radu i u zapošljavanju”, koja je juče okončana u hotelu “Princess”.\nJuče je razgovarano i o diskriminacijama prilikom zapošljavanja, te da je istraživanje pokazalo kako se javlja najviše po osnovu političkog uvjerenja, nacionalnosti, pola, invaliditeta i starosti. Procedure za zapošljavanje nijesu jasne i transparentne i u njima najčešće nijesu propisani uslovi provjere znanja i postupak bodovanja. S druge strane, nezaposleni građani nijesu ohrabreni da podnose prijave jer nemaju povjerenja u rad institucija kad je u pitanju zaštita njihovih prava.\nZamjenik obdusmana za oblast zaštite od diskriminacije, Siniša Bjeković, za Radio Bar i Bar Info kazao je da će zaključci sa konferencije biti objavljeni u formi brošure i služiće kao osnova za dalji rad.\n“Mislim da je jedan opšti zaključak, koji se sam po sebi izvodi - da diskriminacija postoji i pred ti ne možemo zatvarati oči. Drugi, važan i vrlo važan i interesantan detalj jeste da praktično živimo i preživljavamo iste probleme kao i ostale države u regionu, pod tim prvenstveno mislim na Srbiju i Bosnu i Hercegovinu, i da taj regionalni pristup jeste jedan novi kvalitet koji je ova konferencija dala u razmatranju tema koje smo kandidovali za ovaj skup. Sljedeći važan detalj je opšte jedinstvo svih učesnika u raspravi po određenim pitanjima koja su se ovdje otvorila, a to su prije svega da rješavanja problema, odnosno borbe protiv diskriminacije nema bez institucionalnog pristupa. Institucionalni pristup ne podrazumijeva djelovanje samo jedne institucije. Mi dakle, nijesmo ovdje odgovorni kao institucija zaštitnika ili bilo koja druga u Crnoj Gori pojedinačno, već smo odgovorni kao država Crna Gora da svojim građanima i svim licima koja se nalaze pod jurisdikcijom Crne Gore obezbijedimo jednak tretman, bez razlikovanja nekog ličnog svojstva koje nema opravdanja, odnosno utemeljenja u Zakonu” -istakao je Bjeković.\nNa konferenciji su učestvovali i ministar rada i socijalnog staranja Kemal Purišić, ambasadorka Maryse Daviet, šefica MIsije OEBS u Crnoj Gori i Angela Longo, šefica Kancelarije programa Savjeta Evrope, Orhan Usein, rukovodilac tima Regionalnog savjeta za saradnju - Integracija Roma 2020. Regionalnu konferenciju pozdravio je predsjednik Crne Gore Filip Vujanović koji je istakao da nije riječ o regionalnom nego globalnom problemu, koji država ulaže napor da problem riješi.


Dijetalan i hranljiv ručak za savremenu ženu (VIDEO) - WANNABE MAGAZINE\nDijetalan i hranljiv ručak za savremenu ženu (VIDEO)\nMoraš i sama priznati to da je jedan od najvećih problema kada si na dijeti ili jednostavno želiš da se zdravo hraniš to šta ćeš sebi spremiti za ručak i kako da on bude hranljiv, pun namirnica koje su ti potrebne za normalno funkcionisanje, a ručak koji će te održati tokom većeg dela dana sitom i punom dobre, pokretačke energije.\nSpremili smo jedan odličan recept koji možeš servirati kod kuće, ali i bez problema spakovati i poneti na posao ili negde drugo, ukoliko znaš da ne možeš da stigneš da jedeš u svom domu. Ukoliko voliš rižoto i pirinač uopšte, vreme je da ga obogatiš drugim zdravim namirnicama koje ćeš uvek sveže naći u Mercator hipermarketima, a onda se zaputi ka svojoj kuhinji u kojoj ćeš dosta brzo spremiti obrok koji će zavoleti čak i oni koji ne vole dijete i “beže” od zdrave hrane.\nNa samom početku potrebno je da obariš jednu šoljicu integralnog pirinča. Pravilo je uvek da voda bude u razmeri 1:2, pa ukoliko si stavila jednu šoljicu pirinča, onda idu dve iste šoljice vode. Dok se pirinač kuva, iseckaj oko 100 grama svežih šampinjona, te ih prodinstaj na laganoj vatri uz dodatak bibera i himalajske soli, koja je daleko zdravija i hranljivija od obične morske. Uz sve to, posebno obari i oko 100 grama brokolija, a onda kada je sve skuvano vreme je da se sastojci i sjedine.


Država: Bugarska - Page 3 of 3 - Balkan Green Energy News\nUPDATE: Bugarski energetski holding dobio zeleno svetlo za prodaju berze struje IBEX\nČlanak od 10. avgusta dopunjen novim informacijama. Bugarski energetski holding (BEH) dobio je zeleno svetlo za prodaju berze električne energije IBEX Bugarskoj berzi (BSE), saopštila je bugarska vlada. Bugarska vlada…\nSofijska transportna kompanija planira nabavku električnih autobusa i stanica za punjenje\nKompanija za električni transport u Sofiji (SETC) planira da nabavi električne autobuse i postavi infrastrukturu za punjenje električnih vozila u bugarskoj prestonici. U tom cilju, kompanija koja upravlja transportom tramvajima…\nEVN suspendovala izgradnju hidroelektrana u Bugarskoj\nAustrijska energetska kompanija EVN suspendovala je sprovođenje projekta izgradnje hidroelektrana ukupnog kapaciteta 170 MW u Bugarskoj. Dalje sprovođenje hidroenergetskog projekta Gorna Arda nije moguće u sadašnim uslovima zbog promene energetske…\nAustrijska energetska firma EVN i bugarska Nacionalna elektroenergetska kompanija (NEK) postigli su nagodbu o poravnanju duga vrednog 192 miliona leva (98,2 miliona evra). Nije poznato koliko će poravnanje iznositi, ali…\nNikolaj Pavlov imenovan za ministra energetike u prelaznoj Vladi Bugarske\nNovi bugarski ministar energetike Nikolaj Pavlov kaže da će nastavak procesa liberalizacije tržišta električne energije i diversifikacija izvora i puteva energenata biti glavni prioriteti u njegovom radu. Pavlov, koji je…\nKineski proizvođač solarnih panela GS-Solar planira da investira u novi proizvodni pogon u Bugarskoj, saopštila je vlada te zemlje. Generalni direktor GS-Solara Čao Hui Lin nedavno se sastao sa premijerom…\nPočelo s radom novo postrojenje Ecopack Bugarska za sortiranje stakla\nPreduzeće za reciklažu Ecopack Bugarska otvorilo je novi deo pogona za sortiranje stakla prema boji. Nova oprema može dnevno da obradi 100 tona staklene ambalaže, a vredna je 2,5 miliona…\nBugarska planira novih 1,4 GW obnovljive energije do 2025. godine\nBugarska elektroprivredni sistem (ESO) najavio je izgradnju dodatnih 1,8 GW kapaciteta, za proizvodnju 52,6 TWh električne energije u narednih 10 godina. Ovaj ambiciozni plan objavljen je u dokumentu na sajtu…\nPočetna » Bugarska


Nekoliko komercijalnih aviona stoji na aerodromu Mazar-i-Šarif\nPrvi međunarodni komercijalni avion, od kraja prošlomesečne haotične evakuacije iz Avganistana, poleteo je u četvrtak sa aerodroma u Kabul sa više od 100 putnika, saopštili su zvaničnici, a prenosi agencija Rojters.\nAvion, katarske državne kompanije Katar ervejs, kasnije je sleteo na međunarodni aerodrom u Dohi. Među 113 putnika bili su američki, kanadski, ukrajinski, nemački i britanski državljani, preneo je Rojters pozivajući se na neimenovane izvore.\nAgencija Asošijeted prenosi da je u avioni bilo oko 200 stranaca.\nPrema tom izvoru, putnici su odvedeni na aerodrom u Kabulu u jednom katarskom konvoju, nakon što je dogovoren bezbedan prolaz, a u Dohi će u početku biti smešteni u kompleksu u kojem se nalaze Avganistanci i državljani drugih zemalja evakuisani iz Avganistana.\n"Vlada Sjedinjenih Država danas je omogućila poletanje američkih državljana i građana sa dozvolom za stalni boravak sa međunarodnog aerodroma Hamid Karzai, u avionu Katar ervejsa. Možemo da potvrdimo da je avion bezbedno sleteo u Katar. Talibani su sarađivali, pokazali fleksibilnost i profesionalnost tokom naših kontakata u okviru ovih napora. To je pozitivan prvi korak", navela je u saopštenju portparolka Nacionalnog saveta za bezbednost Emili Horn.\nHorn je dodala da će SAD nastaviti sa "naporima da omoguće bezbedno putovanje američkih državljana, građana sa dozvolom za stalni boravak i Avganistanaca koji su sarađivali sa nama i žele da napuste Avgansistan".\nIako su proteklih dana poletali međunarodni avioni sa zvaničnicima i humanitarnom pomoći, ovo je prvi civilni let ovakve vrste od evakuacije 124.000 stranaca i ugroženih Avganistanaca nakon što se talibani osvojili Kabul 15. avgusta.\nSpecijalni izaslanik Katara rekao je da je let u četvrtak bio redovan i da nije reč o evakuaciji i najavio još jedan u petak.\n"Nazovite to kako želite, čarterom ili komercijalnim letom, ali svi su imali karte", rekao je Mutlak bin Madžid al Katani na aerodromu u Kabulu.\nDržavni sekretar SAD Entoni Blinken prethodno je pozvao talibane da omoguće čarter avionima da polete iz Avganistana. U tim avionima su Amerikanci i Avganistanci koji već danima stoje zaglavljeni na aerodromu Mazar-i-Šarif.\n"Talibani trenutno ne daju čarter avionima da polete. Tvrde da neki od putnika nemaju sve papire potrebne da bi napustili zemlju", rekao je Blinken tokom zajedničke konferencije za novinare sa nemačkim šefom diplomatije Hajkom Masom.\n"Suština je sledeća: ti čarter avioni moraju da polete. Radimo svaki dan da to omogućimo", kaže Blinken.\nNeki, međutim, tvrde da su američki državljani i Avganistanci zaglavljeni na aerodromu jer Stejt depratment ne radi dovoljno brzo kako bi omogućio njihov polazak.\n"Jako sam frustriran, čak i besan zbog toga što naša vlada odugovlači posao. Tražićemo odgovornost birokrata čijom su zaslugom ljudi ostali zaglavljeni", kaže demokratski senator Ričard Blumental.\nPortparolka Bele kuće Džen Psaki priznala je da Amerika ima ograničenja kada je reč o pritisku na talibane.\n"Mi nemamo udela u tom sprečavanju poletanja, nismo na terenu".\nDodala je da ipak svi u avionu koji nisu američki državljani treba da prođu određene bezbednosne provere.\n"Zar treba da dozvolimo da avioni sa stotinama ljudi za koje ne znamo ko su i nisu prošli bezbednosne protokole, slete u američku vojnu bazu?", istakla je Psaki.\nVašington u saradnji sa međunarodnim partnerima pokušava da omogući bezbedan odlazak iz Avganistana za sve one koji to žele.\nUN procenjuju da oko 18 miliona Avganistanaca trenutno nema hranu, vodu za piće, medicinsku negu i da je pomoć potrebna, i traže stotine miliona dolara pomoći.\nNemački ministar Hajko Mas ocenio je da "sastav vlade u kojoj ne učestvuju druge grupe, kao i nasilje protiv demonstranata koji protestuju protiv režima, nisu dobar znak". Talibani su u utorak nasilno razbili demonstracije u Kabulu, a tukli su u žene.\n"Odnosi talibanske vlade sa nama i ostatkom međunarodne zajedince zavisiće od poteza koje bude povlačila u narednim mesecima", kaže Blinken, dok Bela kuća dodaje da nije dala legitimitet talibanskoj vladi.\nGani objavio da je pobegao iz Avganistana kako bi sprečio krvoproliće


Obeležavanje godišnjice petooktobarskih demokratskih promena - Demokratska stranka\nObeležavanje godišnjice petooktobarskih demokratskih promena\n05.10.2018. / Vesti\nOsamnaestu godišnjicu demokratskih promena 5. oktobra 2000. godine obeležili su organizovano i skromno neki njegovi učesnici, koji su se okupili na izložbi fotografija sa petooktobarskih događanja u vračarskom odboru Demokratske stranke.\nPredsednik Demokratske stranke Zoran Lutovac da se nada da neće biti potrebe da se ponovo organizuju petooktobarske demonstracije, već da će biti dovoljno da se opozicija okupi, zajedno nastupi na izborima i pobedi većinom izborne volje građana.\nZoran Živković, lider nove stranke i predsednik Vlade nakon ubistva prvog demokratskog premijera Zorana Ðinđića, rekao je da je 5. oktobar otvorio nove vidike, ali da posao nije završen, jer nije bilo 6. oktobra, odnosno lustracije. Naglasio je da to ne znači da je trebalo organizovati preke sudove niti slične vidove nasilja kako protivnici petooktobarskih promena predstavljaju, već "malo oštriji" nastup.\nPrisutni su minutom ćutanja odali poštu Zoranu Ðinđiću, "bez koga ne bi bilo ni Petog oktobra".\nNa izložbi su bili prisutni funkcioneri Demokratske stranke, Nove stranke, poslanik Socijaldemokratske stranke Marko Ðurišić, košarkaški trener Duško Vujošević i drugi.


Nikolić i Vučić nisu pružili podršku referendumu u RS @ Cafe.ba\nNikolić i Vučić nisu pružili podršku referendumu u RS Referendum u RS\nIzvor: N1 01.09.2016 u 17:21 h\nFOTO: Agencija Anadolija Predsjednik i premijer Srbije, Tomislav Nikolić i Aleksandar Vučić, saopštili su da nisu pružili podršku za održavanje referenduma u Republici Srpskoj (RS), ali ni na koji način nisu željeli da utiču na promjenu političkih stavova legitimno izabranih političara u RS povodom održavanja referenduma.\nNikolić i Vučić sastali su se u zgradi Predsjedništva Srbije s članom Predsjedništva BiH Mladenom Ivanićem, predsjednikom RS Miloradom Dodikom, predsjednicom Vlade RS Željkom Cvijanović i predsjednikom Srpske demokratske stranke Mladenom Bosićem.\nVučić je izašao iz zgrade Predsjedništva Srbije u 15.55 sati. Osnovna tema razgovora bila je očuvanje stabilnosti i mira u regionu.\nNikolić i Vučić istakli su da je politika Srbije poštovanje teritorijalnog intergiteta BiH, kao i integriteta entiteta Republike Srpske.\nVučić i Nikolić osudili su organizovane napade koji iz pojedinih zemalja regiona stižu protiv Srbije i srpskog naroda, kao i licemjerno ćutanje i pravljenje lažnih simetrija i ravnoteža od strane strane značajnog dijela međunarodne zajednice.\nNikolić i Vučić nisu pružili podršku, ali ni na koji način nisu željeli da utiču na promjenu političkih stavova legitimno izabranih političara u Republici Srpskoj povodom održavanja referenduma.\nReferendum o Danu RS najavljen je za 25. septembar.


"Nasa Borba" - Sumnja u zvanicno saopstenje\nCRNOGORSKI HELSINSKI KOMITET ZATRAZIO ISTRAGU O UBISTVU VOJNIKA OMERA DJOKOVICA\nSumnja u zvanicno saopstenje\nCrna Gora, Beta. - Crnogorski helsinski komitet za ljudska prava izrazio je juce sumnju u zvanicno saopstenje o ubistvu vojnika Omera Djokovica u Leskovcu i zatrazio od drzavnog tuzioca Crne Gore Vladimira Susovica da pokrene proceduru za rasvetljavanje tog slucaja. Prema saopstenju MUP Srbije, Omer Djokovic je pobegao iz kasarne u Leskovcu gde je bio na odsluzenju vojnog roka. U saopstenju se navodi da je Djokovica 24. jula u samoodbrani ubio policajac.\nCrnogorski helsinski komitet je saopstio da “postoje vise nego razumne sumnje da je ubistvom vojnika Omera Djokovica u Leskovcu pocinjen tezak zlocin, odnosno brutalno krsenje temeljnih ljudskih prava". Predsednik CHK Slobodan Franovic zatrazio je od drzavnog tuzioca Crne Gore da istraznom sudiji prosledi zahtev za sprovodjenje istrage radi rasvetljavanja slucaja “Djokovic", kao i za pregled i obdukciju ubijenog vojnika.\n“Saopstenje MUP Srbije je i za obicnog coveka, a kamoli strucnjaka neodrzivo i samo za sebe predstavlja argument za sumnju da je u slucaju 'Djokovic' pocinjen monstruozan i tezak zlocin", navodi se u saopstenju CHK. U saopstenju se navodi da su se clanovi porodice Omera Djokovica saglasili sa predlozima CHK.


LICNI BANKROT SPAS OD ZATVORA\nOvdašnje ministarstvo pravosuda radi na predlogu zakona na osnovu koga bi ubuduce gradani, ali i privatni preduzetnici „u dubiozi”, dobili priliku da se izvuku iz nagomilanih dugova proglašenjem – bankrota. Zakonodavac je postupak formalizovao kao „licni stecaj” koji bi u praksi znacio brisanje proteklih dugovanja a pojedincu omogucio da krene „od nule” koju bi zajedno s porodicom shvatao kao „svež, nov pocetak”. „U pitanju je jedna vrsta uvodenja prisilne uprave nad pojedincem. Osoba bi posle prodaje imovine i delimicne otplate dugova neko vreme morala da radi poslove koje bi joj ’supervizorstvo’ odredilo. Tako zaradena sredstva odlazila bi u fond iz kojega bi se podmirila preostala dugovanja, a deo zarade bi zadržao pojedinac kako bi mogao da preživi”, glasi pravnicko objašnjenje recenog postupka. U Sloveniji je nedavno uvedena i praksa „dužnickih zatvora”, što znaci da pojedinca dugovi mogu da odvedu iza rešetaka ukoliko ga poverioci tuže sudu.\nNovo rešenje (licni bankrot) spasava dužnika od boravka u zatvorskoj celiji uz postupak „resocijalizacije”. Pravnici, medutim, upozoravaju da ce najavljeni zakon imati prevashodno psihološke ali ne i narocite ekonomske efekte, pošto ce omoguciti jedinki da se izvuce iz nemoguce finansijske situacije, umesto da robuje dugovima citav život. „Licni stecaj” poznaje vecina evropskih država, podseca profesor Pravnog fakulteta u Ljubljani Lojze Ude.\nZanimljivo je da gradani Slovenije zahvaljujuci evropskoj uredbi koja ureduje ovu materiju uistinu još od trenutka ulaska države u EU mogu poput Kviska da iskoriste pravo o bekstvu iz bezizlaznog finansijskog kraha – proglašenjem „licnog stecaja”, cime postižu otpis dugova koji važi i u domovini, iako „licni stecaj” u Sloveniji još nije ozakonjen. To znaci da „biznismeni” vicni finansijskim marifetlucima ni poveriocima u Sloveniji više nisu dužni da vrate pozajmljeni novac, a jedini uslov za to jeste da prezadužena osoba iznajmi stan na nekoliko meseci u nekoj od EU država i na osnovu toga tamo prijavi boravak, posle cega može da pokrene postupak za „licni stecaj”. Zoran Skubic iz slovenackog ministarstva pravosuda stoga upozorava da „licni stecaj” nece biti lek za izlazak iz teške situacije socijalno najugroženijih kategorija stanovništva, dakle ljudi koji žive na ivici bede na marginama društva i vec su prezaduženi kako bi obezbedili goli život, a kojima je otpis dugova – i najpotrebniji.\nLjubljanski „Dnevnik” kao primer navodi slucaj Mitje Božica (36). Božic je bio privatnik, ali posao nije najbolje išao, uprkos trudu i pozajmicama. Nije imao prihode iz kojih bi za sebe državi redovno uplacivao doprinose za zdravstveno i socijalno osiguranje, pa su se državna potraživanja po tom osnovu (zajedno sa kamatama) s godinama popela na cak 21.000 evra. Božic bi tako, poput mnogih drugih slicnih sapatnika, mogao da „rinta do kraja života” i nikad otplati državi dug.\nVest o „licnom stecaju” daje mu tracak nade. Odlucan je da ga proglasi „cim to bude moguce”, jer onda ce vec posle pet godina znati da se „izvukao”. Trenutno preko agencije radi u ljubljanskom komunalnom preduzecu „Snaga” (odvoz smeca), mesecno zaraduje oko 500 evra, od cega dug „iz prethodnog života” nikako ne može da otplati. Slovenacko ministarstvo pravosuda najavljuje da ce predlog zakona o finansijskom poslovanju i postupcima zbog insolventnosti gradana proslediti Janšinoj vladi na usvajanje do sredine godine. //politika.co.yu


GRADI SE HYUNDAI CENTAR U BEOGRADU - Vesti\nGRADI SE HYUNDAI CENTAR U BEOGRADU\nKompanija Hyundai Auto Beograd gradi na Novom Beogradu u 3. bulevaru novi Hyundai centar - poslovni, prodajni, servisni objekat.\nNajveća investicija u auto industriji kod nas, koja iznosi 13 miliona evra, uložena je u izgradnju Hyundai centra na površini od preko 12.400 kvadratnih metara. Početku gradnje prisustvovali su gradski funkcioneri i predstavnici Hyundai-ja iz Beograda.\nKompanija Hyundai Auto Beograd izabrala je Novi Beograd kao polazište svih uspešnih putovanja hiljada vozača koji su nam do sada poklonili poverenje, kao i onih za koje očekujemo da će postati deo Hyundai Motor International porodice. Novi Beograd postaće tačka oslonca svakom vozaču Hyundai automobila, mesto podrške, energije, tehnologije, modernosti. Hyundai Auto Beograd ulaganjem, razvojem, dizajniranjem i gradnjom novog centra objediniće tehnološke inovacije, sigurnost, pouzdanost i sve ono što je našu kompaniju postavilo na mesto 6. svetskog proizvođača automobila.


FoNet portal :: Pretraga / tagId=39949\nTag: podele, Pogodaka: 19\nSrbija je duboko podeljeno društvo i nadam se da će ovi izbori doneti normalnost i da će prestati veštačke podele, izjavio je danas predsednički kandidat koalicije Za pobedu ujedinjene Srbije Zdravko Ponoš.\nKandidat koalicija NADA za predsednika Srbije Miloš Jovanović istakao je da će se on kao predsednik države boriti za kulturu dijaloga, jer smatra da je bilo dosta podela, mržnje i obračuna među strankama, saopšteno je danas iz koalicije.\nPredsednik koji ne zavađa\nKandidat za predsednika Srbije ispred koalicije NADA i predsednik Demokratske stranke Srbije Miloš Jovanović poručio je danas da je Srbiji potreban predsednik koji neće deliti građane i svađati političke stranke.\nPodanička politička kultura\nIz naše podaničke političke kulture proizlaze svi ostali problemi, dijaloga nema u institucijama, nema ih u medijima, a onda ga nema ni u prijateljstvima, ocenio je danas politikolog Boban Stojanović.\nPolitikanti traže zabranu za litijum\nPotpredsednica Vlade i ministarka rudarstva i energetiker Zorana Mihajlović izjavila je danad da nijedan projekat u rudarstvu neće biti realizovan ukoliko ne ispunjava sve standarde zaštite životne sredine, koji su u potpunosti usklađeni sa EU standardima.\nBez podele na Srbe i Crnogorce\nMitropolit crnogorsko-primorski Joanikije poručio je danas da crkva u Crnoj Gori nikada neće deliti narod na Srbe i Crnogorce, niti će gedati ko kojoj stranci pripada.\nNema kompromisa oko slobode\nNećemo praviti kompromise oko pitanja slobode i zato neću ni za milimetar odstupiti od realizacije projekata koji će već od usvajanja budžeta stvoriti temeljne preduslove da svi građani budu slobodni, izjavio je danac crnogorski premijer Zdravko Krivokapić, povodom godinu dana rada Vlade Crne Gore.


Direkorska oblast je uvijek bila mjesto zaduženo za izražavanje misije i svrhe koje pokreću kompaniju. EM 204 je kolekcija stolica dizajnirana za one koji žele da se predstave sa stilom i elegancijom izrade koji kombinuje dragocjene materijale, dizajn, udobnost i pažnju na detalje.\nEM 204 je reprezentativna stolica koja je dostupna u dvije verzije, kao direktorska stolica i kao stolica za sastanke sa visokim, srednjim ili niskim naslonom, na točkovima ili konzolnom okviru.\nKrivudavi jednostruki okvir se sastoji od hladno oblikovanog aluminijumskog jezgra, tapaciranog tkaninom ili kožom, koji može da se oslanja na nosač od livenog aluminijuma za povezivanje okretne osnove. Kao alternativa, postoji oscilacioni mehanizam, odnosno tehnološki sinhronizovani oscilacioni mehanizam, samokalibrirajući, sa četiri pozicije u kompletu sa uglačanim kućištem. Oba mehanizma su opremljena sistemom za zaključavanje/otključavanje. Nasloni za ruke od livenog aluminijuma, koji su urađeni kao i ostali metalni djelovi ili tapacirani, čine sastavni dio usklađene konstrukcije ove stolice.\nOsnova, od poliranog aluminijuma, hromirana ili ofarbana crnim epoksidnim prahom, upotpunjena je nožicama ili samozaključavajućim gumenim točkovima sa dvostrukim gazećim slojem i bočnim poklopcem u istoj boji kao i konstrukcija. Za verziju sa niskim naslonom postoji elegantan konzolni okvir od ovalnog cjevastog čelika.


Kisić-Tepavčević objasnila šta znači povećanje broja oboljelih u Srbiji - Televizija K3\nKisić-Tepavčević objasnila šta znači povećanje broja oboljelih u Srbiji\nPovećan broj zaraženih prethodnih dana u Srbiji nije pokazatelj širenja virusa po zemlji i u opštoj populaciji već u kolektivu. Odnosno u fabrici namještaja Dodić u Vranju, izjavila je zamjenica direktora Instituta za javno zdravlje Srbije dr Darija Kisić Tepavčević.\n“U fabrici Jura se širenje virusa zaustavilo i nadamo se da neće biti drugih iskakanja”, navela je dr Kisić gostujući na Tv Pink.\nOna je dodala da to pokazuje koliko virus kada uđe u kolektiv može brzo da se proširi i da većina oboljelih u fabrici u Vranju ima blage simotome ili je bez simptoma bolesti.\n“To nam pokazuje kakva je jačina virusa i očigledno je da će prokužavanje sada biti sa blažim formama bolesti”, rekla je dr Kisić.\nOna je dodala da je donijeta odluka da se svi radnici firme “Dodić” u Vranju testiraju i da je zaključno sa jučerašnjim danom registrovano 42 pozitivnih na korona virus među zaposlenima i još 11 osoba koje su sa njima bili u konatktu.\n“Moguće je da će taj broj biti i veći, a većina nema nikakvih simptoma i otkriveni su tokom epidemijskog nadzora i traganjem za asimptomatskim slučajevima”, dodala je.\nOna je dodala, da od 53 pozitivnih na korona virus pet ima simpome zapaljenja pluća, ali nema tešku kliničku sliku, a ostali su sa blagim simptomima ili nemaju nikakve simptome.\n“Na osnovu jučerašnjih pokazatelja vidi se da je duplo veći broj obolelih, ali ne zbog širenja u opštoj populaciji već u jednom kolektivu. Drugačija bi bila epidemiloška slika kada je po celoj Srbiji, a drugačije kada je u jednom kolektivu gde se zna rezervoar širenja zaraze i to su dve razlicicte epidemiološke situacije”, objasnila je dr Kisić.\nIstakla je da je unošenje u kolektiv i širenje moglo da se spriječi i da je to pokazatlj kako virus može brzo da se širi u zatvorenom prostoru.\n“Svaki nezaštićeni kontakt duži od 15 minuta jeste dovoljan da se prenese dovoljna količina prouzrokovača, što nam pokazuje da mjere prevencije nisu sprovedene”, dodala je Kisić.\nNavela je da ako se ne desi da se virus u potpunosti ne promijeni nikada ne može da se desi situacija kao početkom marta.\nUpitana za ljetovanje, ona je kazala da je to individualna procjena, ali da neće biti zabrane putovanja.\n“Ne znamo kakva će situacija biti za dva meseca jer se ona menja iz dana u dan. Više puta smo preporučivali da se ostane i odmor provede u Srbiji, ali neke vrste zabrana putovanja neće biti i svako treba da proceni sopstveni rizik”, rekla je ona.\nUkinuti vanredno stanje u RS, situacija pod kontrolomPrikupljaju se dokazi u predmetu pekara "Lugonjić"


Pres konferencija na Bjelašnici – ZOI'84\nPres konferencija na Bjelašnici\nMinistar Delić i direktor Mehić najavili rast zimskog turizma u Kantonu Sarajevo i nove investicije u infrastrukturna unaprijeđenja ski centara Bjelašnica i Igman\nSarajevo, 14.4.2022. – Na današnjoj press konferenciji održanoj na Bjelašnici direktor KJP ZOI’84 Jasmin Mehić rezimirao je proteklu skijašku sezonu, istakao zadovoljstvo rezultatima, te najavio aktivnosti za narednu sezonu.\n„Iza nas je jedna od najuspješnijih skijaških sezona, sa 135 skijaška dana, nizom uspješnih sportskih, kulturnih i zabavnih projekata i preko 200.000 posjetitelja iz Bosne i Hercegovine, regiona i drugih zemalja. Ostvarili smo povećanje broja korisnika i povećanje prihoda od preko 30% čime samo stvorili preduslove za kontinuiran razvoj skijališta. Pored domaćih posjetitelja zabilježili smo i značajan rast posjetitelja iz zemalja regiona Srbije, Hrvatske i Slovenije, ali i drugih zemalja“, istakao je Mehić.\nIstakao je i da u narednim godinama možemo očekivati značajan rast zimskog turizma u Kantonu i nadamo se da će doći do unapređenja cjelokupne ponude, od hotelskog smještaja na planinama do vanpansionske ponude, proširenja broja skijaških staza, ali i drugih ljetnih sadržaja. Pored sjajne skijaške sezone prepoznali smo brojne mogućnosti za unapređenje naših usluga. Za narednu sezonu intenzivno ćemo raditi na brojnim infrastrukturnim unapređenjima, ali i na povećanju kvalitete usluge ski centra Bjelašnica-Igman.\nMinistar privrede Kantona Sarajevo Adnan Delić pohvalio je upravu ZOI 84 i direktora Mehića za uspješnu zimsku sezonu, te istakao da je Ministarstvo privrede prepoznalo potencijal KJP ZOI 84 kao javnog preduzeća koje može imati veliku i nezaobilaznu ulogu u razvoju i unaprijeđenju turizma na olimpijskim planinama Bjelašnici i Igmanu.\n„ZOI 84 ima tradiciju dužu od tri decenije, infrastrukturu, olimpijsko nasljeđe, ljudske i prirodne resurse s kojima može i hoće uz upravu koja je, siguran sam, najbolja ikad napraviti sve što je potrebno da Bjelašnica postane najbolje i najposjećenije skijalište u našem okruženju, a svakako i u JI Europi u dogledno vrijeme. Naš cilj je da Sarajevo postane najatraktivnija turistička destinacija u ovom dijelu Europe, a revitalizacija olimpijskih planina svakako ima značajan udio u ovim našim nastojanjima jer to su naši najbolji prirodni resursi i krajnje je vrijeme da se njima počne odgovorno i proaktivno upravljati“, istakao je ministar Delić.\nMinistar je naveo i da je Ministarstvo u protekloj, 2021. godini, uložilo više od 5 miliona KM za projekte izgradnje novog vertikalnog i rekonstrukcije postojećeg sistema transporta na Bjelašnici i Igmanu, prvu fazu izgradnje i modernizacije parking sistema, video nadzora i kontrole naplate, te sufinansiranje za realizaciju projekta „Dječijeg snježnog parka“, kao i da će i u 2022. godini nastaviti kontinuitet ulaganja u oporavak i razvoj infrastrukture na Bjelašnici i Igmanu.\n„U budžetu Ministarstva privrede za 2022. godinu za projekte KJP ZOI 84 planirana su sredstva u iznosu od 16.245.637 KM, što je ukupno oko 21 milion KM za ove dvije godine“, kazao je ministar, te istakao da će Ministarstvo i u narednoj i narednim godinama nastaviti kontinuitet ulaganja u projekte koji će poboljšati i unaprijediti ponudu na Bjelašnici i Igmanu.\nHvala Vladi Kantona Sarajevo, Ministarstvu privrede, Turističkoj zajednici Kantona Sarajevo i Općini Trnovo, ali i svim partnerima iz komercijalnog sektora koji su aktivno učestvovali u kreiranju novih usluga i koji su pokazali spremnost na dugoročnu saradnju sa KJP ZOI’84, kao što su NLB Banka, Porsche BiH, UniCredit Banka, BH Telecom i drugi.\n„U protekloj godini realizovali smo investicije u vrijednosti od 5 miliona maraka u unapređenje postojeće infrastrukture i nastavit ćemo ubrzanim trendom sa razvojem skijališta. Posljednja u nizu investicija je nabavka novih mašina za uređenje staza, koju smo realizovali uz podršku Ministarstva privrede Kantona Sarajevo koje je ovu nabavku sufinansiralo s 1,5 miliona KM. Imajući u vidu činjenicu da su nove mašine posljednji put nabavljene 1997. godine, prije ravno 25 godina, nabavke ove opreme je od izuzetnog značaja za ski centar Bjelašnica i Igman. Nove mašine imaju eko motore, smanjenu potrošnju goriva za cca 30%, ali i znatno bolje tehničke performanse, te vjerujemo da će se napredak u pogledu uređenja staza biti značajan“, naglasio je Mehić.\nAkcija čišćenja se odgađa za 11.6.2022.\nLjetno radno vrijeme Ski centra\nJavni poziv – izdavanje Caffe prostora u zakup\nRadno vrijeme OC Bjelašnica i Igman\nsvaki dan od 08:30 do 16:00. Noćno skijanje je organizovano subotom u periodu od 18:30 do 21:00.


Nekoliko dana pre venčanja Megan Markl i princa Harija u Kensingtonskoj palati došlo je do ozbiljne svađe.\nS druge strane, princ Hari se svim silama trudio da njegova draga dobije šta želi, pa je kraljjca Elizabeta II obavila ozbiljan razgovor sa njim.\n- Megan ne može da dobije sve što želi. Nosiće tijaru koju joj ja odaberem - rekla je kraljica svom omiljenom unuku, kojeg je ovo razljutilo, ako je verovati medijima.\nMegan je na kraju nosila tijaru kraljice Marija, od platine i dijamanata, koju je odabrala kraljica Elizabeta II.\nŠuškalo se da se Megan "zakačila" i sa jetrvom Kejt Midlton oko toga kako bi trebalo da se ponašaju prema osoblju Kensingtonske palate.


HomeVestiSAD blokirale uvoz pamuka iz kineske oblasti Sinđang kao proizvod prinudnog rada\n03/12/2020Redakcija BALKAN TVVesti, Vesti iz sveta, za slajder0\nUjguri predstavljaju najveću etničku grupu u Sinđangu, velikoj teritoriji koja se graniči sa Avganistanom i Pakistanom.\nAmerička carina od sada može da zapleni isporuke pamuka proizvedenog u firmi „Xinjiang production i construction“ (XPCC), navodi se u saopštenju Ministarstva za unutrašnju bezbednost. Ta velika, poluvojna kompanija u Sinđangu je od avgusta pod sankcijama američkog ministarstva finansija.\nTo je šesta akcija koju je preduzela američka carina u poslednja tri meseca da blokira robu nastalu „prisilnim radom“ u Sinđangu, navodi se u saopštenju.\nPeking je naišao na intenzivnu međunarodnu kritiku zbog svoje politike na teritoriji bogatoj resursima, gde organizacije za zaštitu prava kažu da je oko milion Ujgura i drugih uglavnom muslimanskih manjina zatočeno u logorima, prenosi AFP. Kina navodi da se radi o centrima za profesionalnu obuku namenjenim da narod nađe posao i da ga udalji od verskog ekstremizma.\nSAD su već sredinom septembra donele pet ukaza i blokirale uvoz robe proizvedene u Sinđangu, uključujući pamuk i tekstil, kompjuterske delove i proizvode za kosu, optužujući Peking da je nametnuo Ujgurima „prisilan rad“.\n„Predsednik Tramp i američki narod neće tolerisati kršenja ljudskih prava od strane kineske komunističke vlade“, rekao je Ken Kučineli, pomoćnik ministra za unutrašnju bezbednost u saopštenju.\nOn je rekao da ministarstvo preduzima inicijativu da primeni američke zakone i osigura da oni koji krše ljudska prava, uključujući američke kompanije, ne mogu da manipulišu sistemom da bi profitirali od prinudnog rada. Peking je osudio „lažne informacije“ i demantovao postojanje prinudnog rada u Sinđangu.\nPortparolka kineskog ministarstva spoljnih poslova Hua Šunjing rekla je da stanovnici tog regiona biraju svoj posao po svojoj želji. Ona je osudila mere Vašingtona čiji cilj je, po njenom mišljenju, da pogode kineske kompanije i zaustave razvoj Kine.\nZbog napada pripisanih Ujgurima Kina je u ime borbe protiv terorizma preduzela čvrste mere u Sinđangu.


Kim Kardašijan čestitala Božić svima: Reagovali i FANOVI IZ SRBIJE - Zena.rs\nVeliki broj svetskih zvezda danas proslavlja pravoslavni Božić, a među njima je i TV zvezda Kim Kardašijan Vest.\n"Srećan jermenski Božić, takođe", napisala je danas Kim Kardašijan Vest na Tviteru.\nŽena koja gospodari svetskim šou-biznisom, što rijaliti programima što društvenim mrežama, ali i ostalim aspektima javne scene, poreklom je iz Jermenije, a sa porodicom godinama živi u Americi gde se i proslavila.\nKim ne zaboravlja svoje poreklo, često i odlazi u domovinu, a smatra se jendom od najpoznatijih žena iz Jermenije.\nKim Kardašijan Vest je na Tviteru dobila veliki broj čestitki, neke je iznenadila što je iz Jermenije i čudi nas da njeni fanovi to već ne znaju, a ima i onih koji joj kažu da je trebalo da napiše srečan pravoslavni Božić!\nNa njenu objavu reagovali su i fanovi iz Srbije rečima: "Hristos se rodi".


Radojičića je prvog dana posete u Gradskoj skupštini Beča ugostio gradonačelnik Beča dr Mihael Ludvig, sa kojim je razgovarao o izazovima pred kojima se nalaze dve prestonice.\nRadojičić je istakao da je po preuzimanju funkcije gradonačelnika dobio savete da uči od najboljih, kao i da je jedan od najznačajnijih i najuzornijih modela upravo Beč, saopštio je gradski Sekretarijat za informisanje.\nRešenja u oblastima u kojima Beograd ima najviše problema\nOn je podsetio da dva grada imaju sličan broj stanovnika, kao i da se Beč susretao sa mnogim problemima koje Beograd danas ima.\n- Beč je odličan model za razvoj Beograda u svim oblastima. Posebno je značajno to što pruža mnoga izuzetna rešenja upravo u onim oblastima u kojima Beograd ima najviše problema. Za Beograd su važna i iskustva Beča u primeni koncepta pametnih gradova, koji je jedan od najznačajnijih u modernim gradovima. Njegovom primenom, odnosno upotrebom visokih tehnologija u službi građana, Beč je uspeo da poboljša kvalitet života građana i da im olakša svakodnevicu, a to je ono što želimo da postignemo u Beogradu - rekao je Radojičić.\nGradonačelnik Beča je izrazio spremnost da doprinese Beogradu u primeni koncepta "pametnih gradova", kao i u drugim segmentima, i podsetio da Beč nosi titulu grada sa najboljim kvalitetom života.\nGovoreći o bečkim modelima koji se mogu primeniti u Beogradu, Ludvig je ukazao na rešavanje pitanja subvencionisanih stanova, a posebno se osvrnuo i na kongresni turizam, s obzirom na to da je Beč na vrhu liste gradova po razvoju u ovoj oblasti turizma.\nDvojica gradonačelnika osvrnula su se i na saradnju u oblasti kulture i obrazovanja.\nRadojičić je izrazio uverenje da saradnja dva grada, kao i razmena iskustava u ovim domenima može biti korisna za obe strane i podsetio da oko 200 mladih iz Srbije studira u Beču. On je svog kolegu pozvao u srpsku prestonicu, a gradonačelnik Beča Mihael Ludvig je izrazio želju da nakon dužeg vremena poseti Beograd.\nPoziv gradonačelniku Beča da poseti Beograd: Dr Zoran Radojičić i dr Mihael Ludvig\nSastanku gradonačelnika prisustvovali su i ambasador Srbije u Austriji Nebojša Rodić, kao i članovi Gradskog veća Beča.\nRadojičić se sastao i sa direktorom Smart siti agencije grada Beča Dominikom Vajsom, sa kojim je razgovarao o rezultatima koje je Beč postigao primenom koncepta pametnih gradova, kao i preduslovima koje bi Beograd trebalo da ispuni kako bi mogao da primeni bečke modele.\n- Beč je ostvario impresivne rezultate u oblasti ekologije, saobraćaja, komunikacije sa građanima, inovacija, zdravstvene zaštite... Dugoročno je rešio pitanja kvaliteta gradske vodovodne infrastrukture, upravljanja otpadnim vodama i upravljanja komunalnim otpadom, uvedeni su strogi energetski standardi za nove zgrade i obnovu zgrada, a zelene površine čine više od 50 odsto ukupne teritorije Beča. Mnoga od ovih pitanja još nisu rešena u Beogradu i zbog toga je važno da učimo od onih koji su ih rešili, da njihove modele prilagođavamo specifičnostima našeg grada. Moja vizija Beograda je da to bude pametan i zeleni grad u kome će građani biti zadovoljni zdravstvenom uslugom, javnim prevozom i mobilnošću - rekao je Radojičić.\nViše bicikala, manje automobila\nOn je istakao da je jedan od prioriteta u Beogradu uspostavljanje zelene hijerarhije u saobraćaju, što podrazumeva davanje prednosti pešacima i biciklistima, zatim vozilima gradskog prevoza, a da građani najmanje koriste automobile. Time se,navodi Radojičić, podstiče energetska efikasnost, viša iskorišćenost resursa, smanjuje se vreme putovanja, saobraćaju se pristupa humano i ekološki.\nS obzirom na to da se više od 70 odsto putovanja tokom 2016. u Beču obavljalo ekološki prihvatljivim oblicima transporta, Radojičić se sastao i sa Martinom Blumom, poverenikom Grada Beča za biciklizam i direktorom Agencije za mobilnost Beča, preduzeća u vlasništvu Grada Beča. Oni su se saglasili da razvijena mreža biciklističkih staza i sistem javnih bicikala donose brojne prednosti građanima i samom gradu.\n- Građani Beča kao alterantivu gradskog prevoza koriste "gradski bicikl". Ovaj sistem im omogućava da iznajme bicikl na jednom punktu u gradu, a vrate ga na bilo kom drugom. Njihova iskustva su značajna za Beograd. Krajem prošle godine usvojili smo odluku o postavljanju javnih bicikala u glavnom gradu, a narednih godina Beograd bi trebalo da dobije 120 kilometara biciklističkih staza. Želimo da Beogradjanima omogućimo da biciklom idu na fakultet, na posao, u grad", istakao je Radojičić.\nKao još neke od prednosti, Radojičić navodi i težnje da Beograđani imaju zdrave navike, a to će doprineti i smanjenju saobraćajnih gužvi i zagađenja vazduha, a razvijena biciklistička mreža može biti zanimljiva i turistima.\nA.B. Sve sto je dobro treba se prihvatiti i primeniti,a Beograd je na dobrom putu da u buducnosti postane svetska metropola.\nnada Beč je odličan model za razvoj Beograda u svim oblastima...a Beogradjani nemaju nsta protiv da se ta resenja implementiraju u nas grad...imate punu podrsku svih nas iz Beograda gradonacelnice.\nMarko Svaki savet koji dobijemo od nekoga nam je vise nego dobrodosao.\nBoki Od Austrije mozemo mnogo da naucimo.\nMare Srbija i Austrija imaju odlicnu saradnju.\nBoka Sve sto je dobro i korisno za Srbiju prihvatamo od Austrijanaca oberucke jer ce nam to doneti boljitak\nDejan Bec i Beograd imaju odlicnu komunikaciju\nSanja Saradnja sa Austrijom nam je jako vazna\nMrka Sve što se pokazalo kao primer dobre prakse trebamo da primenimo.\ngiga Saveti su svakako dobrodosli


BEOGRAD - Ambasador SAD u Srbiji Kyle Scott izjavio je danas u Beogradu da je laž da neko pritiska Srbiju da uđe u NATO.\nScott: Bio bih iznenađen kada bi priznavanje Kosova postalo uslov za ulazak Srbije u EU\nBEOGRAD - "Ono što je Brisel zahtevao, a Kosovo i Srbija prihvatili, jeste koncept normalizacije međusobnih odnosa i nadam se da ćemo uskoro videti neki napredak briselskog dijaloga", rekao je Scott.\nVučić o Scottovoj izjavi: Ne vidim ničiji maligni uticaj\nBEOGRAD - Predsednik Srbije Aleksandar Vučić ne vidi "ničiji maligni uticaj" u Srbiji kao i da je ponosan što vodi suverenu i slobodnu zemlju koja sama donosi odluke.\nScott: Aktivnosti Rusije u regionu su maligne\nBEOGRAD - Ambasador SAD u Srbiji Kyle Scott ocenio je danas da se aktivnosti Rusije u regionu mogu nazvati malignim, jer ne doprinose stabilnosti, ali ni realizaciji strateških ciljeva Srbije.\nVučić: Zahtev za reviziju presude neodgovoran potez\nBEOGRAD - Vučić smatra da je zahtev BiH za reviziju presude protiv Srbije za genocid neodgovoran potez kojim je stvorena veoma loša atmosfera, a teško građeni odnosi Srbije i Bosne vraćeni u prošlost.\nScott: Srbija i Kosovo da se vrate za pregovarački sto\nBEOGRAD - Ambasador SAD u Srbiji Kyle Scott izjavio je danas da je za Beograd i Prištinu bitno da se vrate za pregovarački sto i da pregovorima nastave put stabilizacije odnosa.\nScott: Ne očekujem da me Trump smeni\nBEOGRAD - Američki ambasador u Beogradu izjavio je da, posle stupanja na dužnost novog predsednika Sjedinjenih Američki Država Donalda Trumpa, ne očekuje velike promene u spoljnoj politici SAD prema Balkanu.\nScott Nikoliću: Svi u regionu treba da izbegavaju povišenu retoriku\nBEOGRAD - Američki ambasador Kyle Scott u razgovoru s predsednikom Tomislavom Nikolićem rekao je da svi u regionu treba da izbegavaju "povišenu retoriku", pošto je stabilnost preduslov za napredak.\nScott: Vide se koraci mešanja Rusije u politiku na Balkanu\nBEOGRAD - On je kao primer naveo Crnu Goru gde Rusija, kako je rekao, pokušava da destabilizuje zemlju, jer ne podržava njenu politiku.\nPoložen kamen temeljac hotela Hilton u Beogradu\nBEOGRAD - Kamen temeljac hotela Hilton položen je danas na uglu ulica Kralja Milana i Kralja Milutina u Beogradu.


Uzdanice kineske ekonomije - lonci i pametne daske za WC\nUzdanice kineske ekonomije – lonci i pametne daske za WC\nBeta 20. aprila 2016. 17:55\nKineska vlada objavila je danas plan za oporavak ekonomije koji se zasniva na proizvodnji električnih lonaca za kuvanje pirinča, luksuznih WC-daski i pametnih telefona.\nNovi plan ima za cilj da se proizvodnjom kvalitetnijih proizvoda stvori ekonomija zasnovana na domaćoj potrošnji umesto na spoljnoj trgovini i investicijama.\nU dokumentu koji su objavile kineske vlasti nalazi se neobično detaljan spisak poželjnih proizvoda kao što su električni lonci za kuvanje pirinča, mali kućni aparati, „pametne WC-daske“ i pametni telefoni.\nDo sada su planovi za ekonomski razvoj zanemarivali nedostatak proizvoda za lokalno tržište.\nKina je najveći svetski proizvodjač elektronskih uredjaja, nameštaja i igračaka. Zbog visoke cene proizvoda domaćih brendova većina stanovništa ne može sebi da priušti kvalitetne proizvode, a jeftiniji brendovi nude proizvode sumnjivog kvaliteta.\nU ovoj zemlji česti su skandali zbog prodaje „veštačke“ ili nekvalitetne hrane, sumnjivih lekova i drugih proizvoda.\nDo sada su se kineski mediji podsmevali „pametnim daskama“ koje su opremljene grejačima, različitim vodenim masažerima i drugim funkcijama, nazivajući ih neozbiljnom modom koja dolazi iz Japana.